Ένα τριανταφυλλένιο DIY πάρτυ - Our 1st roses birthday party - For Happy Moments!\nΗ ιδέα του τριανταφυλλένιου θέματος ήταν παρμένη από το θέμα της βάφτισης μας.\nΜου είχαν περισσέψει κορδέλες, τα τούλινα πομ πομ, λίγες χαρτοπετσέτες, λίγα αυτοκόλλητα για τα αναψυκτικά και όλα τα χωνάκια όπου είχα σκοπό να τα μοιράσω με γλυκίσματα στα παιδιά, αλλά ξεχάστηκαν τα γλυκίσματα στο σπίτι οπότε μας μείναν αμανάτι τα χωνάκια και έτσι σκέφτηκα πως ήταν ευκαιρία να τα χρησιμοποιήσω.\nΌλη η υπόλοιπη διακόσμηση έγινε την εβδομάδα πριν το πάρτυ.\nΉθελα να είναι κάτι πολύ οικονομικό,οπότε σκέφτηκα να χρησιμοποιήσω ως βασικό υλικό την χάρτινη κούτα από τις πάνες μας και γκοφρέ χαρτί.\nΈτσι , ξεκίνησα φτιάχνοντας ένα κάδρο για να βγάζουμε φωτογραφίες εμείς και οι καλεσμένοι μας με τριαντάφυλλα από γκοφρέ,\nΣυνέχισα με το νούμερο 1 όπου το κρέμασα έξω από την πόρτα μας καθώς επίσης κρέμασα τα αρχικά της στο φωτιστικό και τα τούλινα πομ πομ.\nΤα ρουχαλάκια που θα φορούσε ήθελα να είναι ασορτί με το όλο θέμα, έτσι αγόρασα λίγο τούλι και έκανα μία τουτού φούστα, καθώς επίσης σε ένα άσπρο μπλουζάκι έραψα από τσόχα το νούμερο 1 και τριανταφυλλάκια.\nΑγόρασα και μία άσπρη στέκα και της κόλλησα με το πιστολάκι σιλικόνης χειροτεχνίας 3 τσόχινα τριανταφυλλάκια.\nΓια δωράκια στα κορίτσια αγόρασα τσιμπιδάκια και τους κόλλησα με τον ίδιο τρόπο επίσης τριανταφυλλάκια. ( για τα αγόρια δεν είχα βρει τι θα μπορούσα να κάνω...και την πάτησα γιατί τελικά τους αγόρασα αυγό έκπληξη και ζήλεψαν τα κορίτσια και ήθελαν και αυτά από ένα...κατάλαβες τι έπαθα;;; για να μην αδικήσω τα αγόρια κατάφερα να αδικήσω τα κορίτσια....τεσπα!)\nΤα έβαλα σε ένα χωνάκι μαζί με μία καραμέλα βουτύρου...\nκαι όλα μαζί τα τοποθέτησα σε ένα καλάθι.\nΈφτιαξα επίσης για τα κορίτσια βραχιολάκι με τριαντάφυλλο και για τα αγόρια από ένα παπιγιόν.\nΗ τούρτα μας ήταν μία σοκολατένια τούρτα συνταγή του αγαπημένου μου Άκη Πετρετζίκη και\nδιακοσμήθηκε με άσπρη και ροζ ζαχαρόπαστα. Πρόσθεσα βέβαια λίγο κόκκινο στη ροζ να την κάνω πιο έντονη και λίγο πράσινη για τα φύλλα. Κουπάτ για τα γράμματα δεν είχα...αλλά δεν θα το χρειαζόμουν έτσι και αλλιώς αφού τα σχεδίασα σε χαρτί και μετά τα χρησιμοποίησα αυτά σαν κουπάτ.\nΉταν η δεύτερη απόπειρά μου να ασχοληθώ με ζαχαρόπαστα. Η πρώτη ήταν η βασιλόπιτα. Για αρχάρια πιστεύω πως τα πήγα καλά!!!\nΤο τραπέζι στήθηκε μεν αλλά όλα τα φαγητά μπήκαν στο τραπέζι μετά το κεράκι...\nΟ αντρούλης μου επιμελήθηκε την διακόσμηση της σαλάτας σχεδιάζοντας το 1 με ντοματίνια...ο γλυκούλης μου!!!\nΤο μενού είχε αρκετά πράγματα...καναπεδάκια, τοστάκια, τυροπιτάκια από τα χεράκια της γιαγιάς, κοτομπουκιές, λουκανοπιτάκια, πίτσα, σουβλάκια καλαμάκια (στην Λιβαδειά μένουμε!!!)με πίτες, χοτ ντογκ, μακαρονοσαλάτα από αλμυρά και για γλυκά υπήρχαν μπισκοτάκια με αυγόγλασο με το 5 για την επέτειο αρραβώνα μας, cake pops (χωρίς ξυλάκι για οικονομία) από τα χεράκια της ανιψιάς μου (όπως και οι πίτσες) και δύο τούρτες!\nΉθελα να εκτυπώσω και το birthday chalkboard να το βάλω πάνω στο τραπέζι αλλά είπα δε θα χώραγαν μετά οι πιατέλες και έτσι το άφησα...\nΗ μικρή μου τριανταφυλλένια ήταν όλη μέρα σε υπερένταση, μάλλον γιατί αντιλαμβανόταν του τι γινόταν στο σπίτι και δε μπορούσε να κοιμηθεί παρά μόνο τα κατάφερε μία ώρα πριν την ώρα προσέλευσης των καλεσμένων...οπότε ξύπνησε και το πάρτυ είχε ήδη αρχίσει...αυτή βέβαια μέχρι να συνέλθει από τον ύπνο της πήρε λίγη ώρα..αλλά μετά νομίζω το ευχαριστήθηκε όπως όλοι μας!\nΑν και το πάρτυ στήθηκε για την Ιωάννα, εκείνη την ημέρα κανονικά γενέθλια είχε ο Δημήτρης και την επομένη η μικρή. Οπότε αφού κόψαμε πρώτα την τούρτα της Ιωάννας, σειρά είχε και η δική του τούρτα!\nΜετά βγάλαμε εμείς και τα παιδάκια φωτογραφίες με το κάδρο που είχα ετοιμάσει...\nκαι το πάρτυ συνεχίστηκε μέχρι αργά το βράδυ αν σκεφτείς πως ξεκίνησε στις 6 το απόγευμα!!\nΕυχαριστούμε όλους όσους μας τίμησαν με την παρουσία τους, αλλά και όλους όσους ευχήθηκαν από μακρυά....\nΑυτό ήταν το τριανταφυλλένιο πάρτυ μας...\nΕύχομαι να είμαστε όλοι καλά και να γιορτάσουμε πάλι μαζί και του χρόνου τα διπλά γενέθλια!!


DIY: Φτιάξε εύκολα και γρήγορα την τσάντα από δίχτυ | Μόδα & Ομορφιά\nDIY: Φτιάξε εύκολα και γρήγορα την τσάντα από δίχτυ\n16 Αυγούστου 2018 , Από: Ειρήνη Τσιφιλιτάκου\nΗ τσάντα από δίχτυ είναι το απόλυτο trend του φετινού καλοκαιριού. Είχε κατακλύσει τα social media από το χειμώνα και μας είχε κάνει εντύπωση το πόσο πολύ προτιμήθηκε από τα fashion girls. Πολλές εταιρίες και οίκοι μόδας, έτρεξαν και δημιούργησαν τις συγκεκριμένες τσάντες και οι τιμές σε πολλές περιπτώσεις ήταν εξωπραγματικές. Οι net bags φτιάχνονται με σχοινιά και κορδόνια, ανάλογα τα γούστα και τη χρήση. Το κόστος για να την φτιάξετε είναι μικρό και η διαδικασία πολύ εύκολη. Παρακάτω μπορείτε να δείτε τα βήματα που θα ακολουθήστε και όπως θα διαπιστώσετε το αποτέλεσμα είναι πολύ όμορφο σε κάθε περίπτωση.


ΑΟ Καβάλα VS ΟΦ Ιεράπετρας, ζωντανά από το SPORTAL TV! – sportaltv\nsportal 17 Μαΐου 2018\nΜία θέση στα ημιτελικά του Κυπέλλου Ερασιτεχνών θα διεκδικήσουν το απόγευμα της Κυριακής (20/5, 16:00) δύο ομάδες από διαφορετικές περιοχές της Ελλάδας, που όμως διακρίθηκαν φέτος με την παρουσία τους στο πρωτάθλημα της Γ’ Εθνικής. Στο ΕΑΚ Κορυδαλλού θα τεθούν αντιμέτωποι ο ΑΟ Καβάλα και ο ΟΦ Ιεράπετρας, στο πλαίσιο της προημιτελικής φάσης του θεσμού, που πλέον αρχίζει να αποκτά ξεχωριστό ενδιαφέρον, όσον αφορά στην ομάδα που θα καταφέρει να στεφθεί Κυπελλούχος.\nΜετά την θετική παρουσία της στον 1ο όμιλο, η νεανική ομάδα του Κώστα Ανυφαντάκη θα επιδιώξει να αποδείξει πως είναι εκείνη το μεγάλο φαβορί για την πρόκριση, διαθέτοντας ένα ισχυρό σύνολο, αλλά και ένα αδιαπραγμάτευτο brand name.\nΤα πράγματα, βέβαια, δεν θα είναι εύκολα απέναντι στην ευχάριστη έκπληξη του 8ου ομίλου, την ομάδα του Γιάννη Μάγγου, η οποία πέτυχε να τερματίσει στην τρίτη θέση της κατάταξης και «διψά» για νέες διακρίσεις.\nΤην αναμέτρηση, που θα διευθύνει ο Ντάουλας με βοηθούς τους Ντζουροπάνο και Βαλκάνο, άπαντες του Συνδέσμου Δυτικής Αττικής, θα έχετε τη δυνατότητα να παρακολουθήσετε ζωντανά από το SPORTAL TV!\nPrevious: ΕΘΝΙΚΟΣ ΑΗΤΤΗΤΟΣ ΖΩΝΤΑΝΑ ΣΤΙΣ 17:00\nNext: «Τελικός» στα Σπάτα, μόνο στο SPORTALTV!


Ηλεκτροσκόπιο: ο πρώτος ανιχνευτής κοσμικών ακτίνων – physicsgg\nΑρχική › ΗΛΕΚΤΡΟΜΑΓΝΗΤΙΣΜΟΣ › Ηλεκτροσκόπιο: ο πρώτος ανιχνευτής κοσμικών ακτίνων\n… και ραδιενέργειας\nΤο ηλεκτροσκόπιο είναι ένα από τα απλούστερα όργανα πειραματικής φυσικής. Χρησιμοποιείται για την ανίχνευση του ηλεκτρικού φορτίου και τη μελέτη της ηλέκτρισης.\nΈνα είδος ηλεκτροσκοπίου που βρίσκεται στα γυμνασιακά σχολικά εργαστήρια είναι αυτό με τα κινητά φύλλα:\nΤο ηλεκτροσκόπιο του σχήματος αποτελείται από ένα σταθερό μεταλλικό δίσκο (1), από ένα μεταλλικό στέλεχος (2) και από ένα ή δύο κινητά ελαφρά μεταλλικά ελάσματα (3). Όταν φέρουμε σε επαφή το δίσκο με φορτισμένο σώμα, τότε το ηλεκτροσκόπιο αποκτά φορτίο ίδιου είδους με το φορτίο του σώματος. Το φορτίο αυτό διαχέεται σε όλη την έκταση του μεταλλικού στελέχους του ηλεκτροσκοπίου και στα μεταλλικά φύλλα του. [εικόνα από το βιβλίο Φυσικής Γ’ Γυμνασίου]\nΑυτό λοιπόν το απλό όργανο φυσικής, που μπορεί κανείς εύκολα να κατασκευάσει μόνος του με απλά υλικά στο σπίτι του, χρησιμοποιήθηκε ως ανιχνευτής ακτινοβολίας, όταν ανακαλύφθηκε η ραδιενέργεια και χρησιμοποιήθηκε από τους φυσικούς στην έρευνα σχετικά με τις κοσμικές ακτίνες στις αρχές του εικοστού αιώνα.\nΗ εκφόρτιση των ηλεκτροσκοπίων\nΈνα φαινόμενο που είχε παρατηρηθεί από τους φυσικούς του 18ου αιώνα ήταν η αυθόρμητη εκφόρτιση των ηλεκτροσκοπίων, παρά την ενίσχυση της μόνωσής τους. Το 1785, ο Γάλλος φυσικός Charles Augustin de Coulomb δημοσίευσε τρεις αναφορές για τον ηλεκτρισμό και τον μαγνητισμό στην Βασιλική Ακαδημία Επιστημών της Γαλλίας. Στην τρίτη δημοσίευση περιγράφεται ένα πείραμα στην οποία η αυθόρμητη εκφόρτιση ενός ηλεκτροσκοπίου στρέψης αποδίδεται στη δράση του περιβάλλοντος (αέρα) και όχι εξαιτίας της ελλιπούς μόνωσης (Mémoires sur l’électricité et la magnétisme)\nΤο ηλεκτροσκόπιο στρέψης που χρησιμοποίησε ο Coulomb για να κάνει τις παρατηρήσεις του (Image: Wikimedia commons)\nΤο 1850, ο Ιταλός φυσικός Cano Matteucci και αργότερα το 1879 Βρετανός φυσικός William Crookes έδειξαν ότι ο ρυθμός της αυθόρμητης εκφόρτισης μειώνεται σε χαμηλότερες ατμοσφαιρικές πιέσεις.\nΣήμερα γνωρίζουμε ότι αέρας είναι πάντα ιονισμένος (τυπική τιμή 6·106 ζεύγη ανά m3). Αυτό συμβαίνει διότι η ύλη ιονίζεται από διερχόμενα σωματίδια διαφόρων ενεργειών. Τα σωματίδια αυτά χάνουν την ενέργειά τους μέσα στο υλικό, προκαλώντας ιονισμούς και διεγέρσεις στα άτομα του υλικού.\nΗ αναζήτηση για μια ερμηνεία του φαινομένου της αυθόρμητης εκφόρτισης των ηλεκτροσκοπίων οδήγησε στην ανακάλυψη των κοσμικών ακτίνων.\nΗλεκτροσκόπιο, ραδιενέργεια και κοσμικές ακτίνες\nO Γάλλος φυσικός Henri Becquerel ανακάλυψε την ραδιενέργεια στις 26 Φεβρουαρίου 1896, όταν παρατήρησε ότι το φθορίζον διπλό άλας του ουρανίου, το θειικό ουρανιοκάλιο, εξέπεμπε μια ακτινοβολία που ο ίδιος αρχικά πίστευε πως ήταν ακτίνες Χ (είχαν ανακαλυφθεί πριν ένα χρόνο από τον Röntgen). Τα άλατα ουρανίου προκαλούσαν το μαύρισμα μιας φωτογραφικής πλάκας τυλιγμένης με μαύρο χαρτί. Ο Becquerel συμπέρανε ότι μια αόρατη ακτινοβολία περνούσε μέσα από το χαρτί και αλληλεπιδρούσε με την φωτογραφική πλάκα όπως όταν αυτή εκτίθεται σε φως.\nΣτη συνέχεια η Marie Curie άρχισε να μελετά την νέα ακτινοβολία χρησιμοποιώντας ένα ευαίσθητο ηλεκτροσκόπιο που είχε κατασκευάσει ο σύζυγός της Pierre, αποσκοπώντας την μέτρηση της αγωγιμότητας του αέρα που προκαλούσε η ακτινοβολία.\nΈτσι, η αυθόρμητη εκφόρτιση των ηλεκτροσκοπίων που είχε παρατηρηθεί πριν από έναν αιώνα και πλέον, συνδέθηκε με την νέα ακτινοβολία, την ραδιενέργεια. Η πιο απλή υπόθεση ήταν ότι η ραδιενέργεια προέρχονταν από πετρώματα της Γης, αν και αυτό ήταν δύσκολο να αποδειχθεί.\nΗ πρώτη απόδειξη για την ύπαρξη της ραδιενέργειας – το μαύρισμα της φωτογραφικής πλάκας του Becquerel από τα άλατα του ουρανίου (Image: Wikimedia Commons)\nΨάχνοντας λοιπόν για τη φυσική ραδιενέργεια τελικά ανακάλυψαν τις κοσμικές ακτίνες.\nΑκτινοβολία από την ατμόσφαιρα, τη Γη ή το διάστημα;\nΟι Julius Elster και Hans Geitel το 1899 διαπίστωσαν ότι καλύπτοντας το ευαίσθητο ηλεκτροσκόπιο τους με ένα παχύ μέταλλο, τότε ο ρυθμός της αυθόρμητης εκφόρτισής του μειωνόταν. Συμπέραναν λοιπόν ότι η αιτία της εκφόρτισης οφειλόταν σε ιονίζουσα ακτινοβολία εκτός του ηλεκτροσκοπίου.\nΠαρόμοια πειράματα έκανε και ο Charles Thomson Rees Wilson στο Κέμπριτζ καταλήγοντας στο ίδιο συμπέρασμα. Για να ελέγξει αν η ιονίζουσα ακτινοβολία προέρχεται ή όχι από το εξώτερο διάστημα έκανε μετρήσεις φυσικής ραδιενέργειας με ηλεκτροσκόπιο σε ένα παλιό σιδηροδρομικό τούνελ στην Σκωτία. Δεν παρατήρησε ουσιαστική διαφορά και έτσι απέρριψε την θεωρία περί εξωγήινης προέλευσης.\nΤο 1909 ο Theodor Wulf κατασκεύασε ένα πολύ ευαίσθητο και εύκολα μεταφερόμενο ηλεκτροσκόπιο:\nΤο ηλεκτροσκόπιο που χρησιμοποίησε στα πειράματά του ο Theodor Wulf (Image: Wikimedia Commons)\nΜέτρησε με αυτό τον ιονισμό του αέρα σε διάφορες τοποθεσίες στη Γερμανία, Ολλανδία και Βέλγιο καταλήγοντας στο συμπέρασμα ότι η διεισδυτική ακτινοβολία οφείλεται στις ραδιενεργές ουσίες που περιέχονται στα ανώτερα στρώματα του φλοιού της Γης. Στη συνέχεια άρχισε τις μετρήσεις μεταβολών της ραδιενέργειας σε συνάρτηση με το υψόμετρο. Αν η ραδιενέργεια προέρχονταν από τη Γη, τότε θα έπρεπε να μειώνεται με το υψόμετρο. Ο Wulf ανέβασε το ηλεκτροσκόπιό του στον πύργο του Άιφελ, χωρίς όμως να καταλήξει σε σαφή αποτελέσματα.\nΈτσι η αναζήτηση της κύριας πηγής της μυστηριώδους ιονίζουσας ακτινοβολίας που εκφορτίζει τα ηλεκτροσκόπια, θα συνεχιστεί. Και στο παιχνίδι θα μπουν τα αερόστατα.\nΟ Albert Gockel το 1910 καταγράφηκε στους πρωτοπόρους ερευνητές που χρησιμοποίησε αερόστατο για μετρήσεις ακτινοβολίας σε υψόμετρο 3000 μέτρων. Κατέληξε στο συμπέρασμα ότι ο ιονισμός δεν μειώνεται με το ύψος, συνεπώς δεν μπορεί να έχει καθαρά επίγεια προέλευση. Ήταν ο πρώτος που εισήγαγε τον όρο «κοσμική ακτινοβολία» (kosmische Strahlung). Αργότερα κάνοντας υπολογισμούς μαζί με τον Schrödinger, απέδειξαν ότι μέρος της ραδιενέργειας προέρχονταν από το διάστημα και το υπόλοιπο από τον φλοιό της Γης.\nΤο 1911 ο Ιταλός φυσικός Domenico Pacini έκανε μετρήσεις με ηλεκτροσκόπιο σε διάφορα μέρη, κάνοντας ακόμα και υποβρύχιες μετρήσεις 3 μέτρα κάτω από το νερό. Κατέληξε ότι η κύρια πηγή της ιονίζουσας ακτινοβολίας προέρχονταν από την ατμόσφαιρα. Την ίδια χρονιά ο Charles Thomson Rees Wilson ανακάλυψε τον θάλαμο νεφών, που αργότερα έπαιξε σημαντικό ρόλο στην μελέτη των κοσμικών ακτίνων (διαβάστε: Πώς κατασκευάζουμε έναν θάλαμο νεφών μέσα σε 10 λεπτά) .\nΤην ίδια εποχή ο αυστριακός φυσικός Victor Hess πραγματοποίησε πειράματα με ηλεκτροσκόπιο χρησιμοποιώντας αερόστατο. Σε μετρήσεις που έκανε το 1911 σε υψόμετρο 1100 μέτρων δεν παρατήρησε καμία ουσιαστική αλλαγή στην ποσότητα της ακτινοβολίας σε σχέση με το έδαφος.\nΣτις 7 Αυγούστου του 1912, ο Hess έκανε μετρήσεις σε ύψος 5300 μέτρων, κατά την διάρκεια μιας σχεδόν ολικής έκλειψης του ηλίου. Επειδή ο ιονισμός της ατμόσφαιρας δεν μειώθηκε κατά τη διάρκεια της έκλειψης, υποστήριξε ότι η πηγή της ακτινοβολίας δεν ήταν ο ήλιος, αλλά το απώτερο διάστημα. Ψηλά στην ατμόσφαιρα της Γης ο Hess είχε ανακαλύψει μια φυσική πηγή σωματιδίων υψηλής ενέργειας: τις κοσμικές ακτίνες. Και γι αυτό βραβεύθηκε με το νόμπελ φυσικής το 1936.\nTo αερόστατο του Hess επιστρέφει από την πτήση της 7ης Αυγούστου του 1912 (Image: Wikimedia Commons)\nΤα αποτελέσματα του Hess επιβεβαίωσε ο γερμανός φυσικός Werner Kolhörster το 1914 με μετρήσεις από αερόστατο. Η ένταση της ακτινοβολίας ήταν σταθερή και δεν επηρεάζονταν από τις καιρικές συνθήκες ούτε από το αν γίνονταν την ημέρα ή τη νύχτα. Φθάνοντας μάλιστα σε ύψος 9300 μέτρων διαπίστωσε ότι η ακτινοβολία ήταν εννιά φορές μεγαλύτερη από αυτή του εδάφους. Η τελευταία πτήση του Kolhörster με το αερόστατο έγινε στις στις 28 Ιουνίου του 1914 την ημέρα που δολοφονήθηκε ο Franz Ferdinand και ξεκίνησε ο Πρώτος Παγκόσμιος Πόλεμος.\nΟι έρευνες συνεχίστηκαν στην δεκαετία του 1920 μετά τον πόλεμο. Μετρήσεις πραγματοποίησε και ο Robert Millikan το 1928, ο οποίος θεωρούσε λανθασμένα ότι οι κοσμική ακτινοβολία ήταν ηλεκτρομαγνητικής φύσης. Οι Hans Geiger και Walter Müller με την κατασκευή του απαριθμητή τους, έδωσαν ώθηση στην ανάπτυξη όλο και πιο βελτιωμένων ανιχνευτών ακτινοβολίας και η έρευνα σχετικά με τις κοσμικές ακτίνες απογειώθηκε.\nΤο ηλεκτροσκόπιο είχε πλέον ολοκληρώσει τον ρόλο του στην ανίχνευση της ραδιενέργειας και την ανακάλυψη των κοσμικών ακτίνων, για να αποσυρθεί στα σχολικά εργαστήρια (τουλάχιστον στην απλή μορφή του).\nΤι είναι τελικά οι κοσμικές ακτίνες;\nΣήμερα γνωρίζουμε ότι οι κοσμικές ακτίνες είναι στοιχειώδη σωματίδια, πυρήνες και ηλεκτρομαγνητική ακτινοβολία εξωγήινης προέλευσης. Στο ενεργειακό εύρος των 1012-1015 eV (ηλεκτρονιοβόλτ) , οι κοσμικές ακτίνες που φτάνουν στην ατμόσφαιρα της Γης συνίστανται από:\nπηγές: CERN timelines – www.cosmic-ray.org\n‹ Το ανθρώπινο είδος θα χαθεί αν δεν αλλάξουμε στάση απέναντι στα χρήματα και στον πλούτο\nΒίντεο: μια σύντομη ιστορία των τεχνητών δορυφόρων ›\nΚατηγορίες:ΗΛΕΚΤΡΟΜΑΓΝΗΤΙΣΜΟΣ, ΙΣΤΟΡΙΑ, ΠΥΡΗΝΙΚΗ ΦΥΣΙΚΗ, ΡΑΔΙΕΝΕΡΓΕΙΑ\nΕτικέτες: ΗΛΕΚΤΡΙΣΜΟΣ, ΗΛΕΚΤΡΟΣΚΟΠΙΟ, ΚΟΣΜΙΚΕΣ ΑΚΤΙΝΕΣ, PHYSICS\n31/07/2016 • 4:51 μμ\nΕξαιρετικό άρθρο. Θα το χρησιμοποιώ. Ευχαριστώ.\n31/07/2016 • 5:07 μμ


Αλέκος Φλαμπουράρης: “Δεν θα δεχθούμε εκβιασμούς. Αν δεν θέλουν συμφωνία, πάμε σε δημοψήφισμα”. | Σχολιαστές Χωρίς Σύνορα COMMENTATORS WITHOUT FRONTIERS Comentadores SIN FRONTERAS\nΑλέκος Φλαμπουράρης: “Δεν θα δεχθούμε εκβιασμούς. Αν δεν θέλουν συμφωνία, πάμε σε δημοψήφισμα”.\n*Απορία: Και με όλους αυτούς τους πρασινοφρουρούς & τους γαλάζιους-#μένουμε ευρώπη που είναι τίγκα το Δημόσιο αυτή τη στιγμή (και, μάλιστα, οι περισσότεροι υψηλόβαθμοι πια, μετά τόσα χρόνια «υπηρεσίας»), αν γίνει δημοψήφισμα, πως μπορώ να είμαι σίγουρος ότι δε θα γίνει κάποια νοθεία στο αποτέλεσμα;\nΟ Αλέκος Φλαμπουράρης σε συνέντευξή του σε τηλεοπτικό σταθμό το πρωί του Σαββάτου, τόνισε ότι η κυβέρνηση δεν θα δεχθεί τους «εκβιασμούς» των εταίρων, αναφερόμενος συγκεκριμένα στις δηλώσεις του Ντόναλντ Τουσκ. Εκτίμησε πως η ΕΚΤ δεν θα σταματήσει να χρηματοδοτεί τις ελληνικές τράπεζες διότι φοβάται εξάπλωση της κρίσης. Yποστήριξε ότι κινούμαστε προς συμφωνία, με μικρή απόκλιση για τα μέτρα του 2016. (*Αφήνοντας, ωστόσο, ανοιχτό το ενδεχόμενο ότι αν δεν υπάρξει συμφωνία στην Έκτακτη Σύνοδο Κορυφής της Ευρωζώνης τη Δευτέρα, είναι πιθανό η διαπραγμάτευση να μεταφερθεί στην τακτική Σύνοδο Κορυφής της Πέμπτης.)\nΝωρίτερα, προκάλεσε σύγχυση για τον ΦΠΑ στα ξενοδοχεία.\nΑνοιχτό το ενδεχόμενο να μην υπάρξει συμφωνία στην έκτακτη σύνοδο κορυφής της ευρωζώνης τη Δευτέρα, και η διαπραγμάτευση να μεταφερθεί στην τακτική Σύνοδο Κορυφής της Πέμπτης, άφησε σήμερα Σάββατο ο υπουργός Επικρατείας Αλέκος Φλαμπουράρης.\nΟ κ. Φλαμπουράρης υποστήριξε, ωστόσο, ότι κινούμαστε προς λύση λέγοντας ότι υπάρχει συμφωνία για τα δημοσιονομικά μέτρα που θα ληφθούν το 2015, ενώ υπάρχει απόκλιση ύψους 450 εκατομμυρίων ευρώ για το 2016. Σημειώνεται πάντως πως μετά το Eurogroup της Πέμπτης ο Γιάνης Βαρουφάκης είχε τοποθετήσει τη διαφορά σε περίπου 900 εκατομμύρια ευρώ (0,5% του ΑΕΠ).\nΕίπε μάλιστα πως η ελληνική πλευρά θα καταθέσει τη Δευτέρα ορισμένες νέες προτάσεις ώστε να κλείσει το κενό, όμως παραδέχτηκε πως δεν είναι βέβαιος ότι οι Ευρωπαίοι θα προσφέρουν κάποια ελάφρυνση του δημόσιου χρέους.\nΤόνισε ότι η κυβέρνηση δεν θα δεχθεί τους «εκβιασμούς» των εταίρων, αναφερόμενος συγκεκριμένα στις δηλώσεις του Ντόναλντ Τουσκ, και είπε πως αν οι Ευρωπαίοι επιμείνουν σε τέτοια στάση στη σύνοδο της Δευτέρας, ο Αλέξης Τσίπρας θα πρέπει να φύγει επί τόπου και να κάνει δημοψήφισμα.\nΕρωτηθείς πάντως, για τις μεγάλες πιέσεις που δέχονται οι τραπεζικές καταθέσεις εν μέσω αβεβαιότητας, ο κ. Φλαμπουράρης δήλωσε βέβαιος πως ο Μάριο Ντράγκι δεν θα αφήσει να καταρρεύσουν οι ελληνικές τράπεζες, καθότι φοβάται συνέπειες «ντόμινο» στον ευρωπαϊκό τραπεζικό κλάδο. «Γιατί νομίζετε ότι παρενέβη και ο κ. Ομπάμα», συμπλήρωσε.\nΤα σχόλια έρχονται στον απόηχο της ενίσχυσης της ρευστότητας των ελληνικών τραπεζών με 2,9 δισεκατομμύρια ευρώ από την ΕΚΤ μέσα σε τρεις μέρες, εν μέσω μαζικών εκροών καταθέσεων. Στελέχη της Ευρωτράπεζας έχουν προειδοποιήσει πάντως πως τυχόν πτώχευση της Ελλάδας θα αλλάξει τον τρόπο με τον οποίο αντιμετωπίζεται η Ελλάδα.\nΠαρά ταύτα, ο κ. Φλαμπουράρης αρνήθηκε πως η 30η Ιουνίου είναι το τελευταίο όριο πριν τη χρεοκοπία, υπαινισσόμενος ότι μπορεί να βρεθούν τα χρήματα για την καταβολή δόσης 1,5 δισεκατομμυρίων ευρώ στο ΔΝΤ.\n23% ΦΠΑ στα ξενοδοχεία… κατά λάθος\nΝωρίτερα, ο κ. Φλαμπουράρης προκάλεσε σύγχυση σχετικά με την αύξηση του ΦΠΑ στα ξενοδοχεία. Αρχικά είπε ότι οι διανυκτερεύεις θα μεταφερθούν στον υψηλό συντελεστή 23% – από το 6,5% που είναι σήμερα – και επιχειρηματολόγησε αρκετά γι΄αυτό. Στη συνέχεια όμως, μετά από διαφημιστικό διάλειμμα, επανήλθε λέγοντας ότι έκανε λάθος και ότι ο ΦΠΑ στα ξενοδοχεία θα αυξηθεί στο 13%.\nΕισφορά από κέρδη 500.000 ευρώ στις επιχειρήσεις\n← Πάνος Λαφαζάνης: «Η Ελλαδα θα γίνει ισότιμο μέλος της τράπεζας των BRICS» – «Θα είμαστε ένα από τα πρώτα μη ιδρυτικά μέλη».\n20 Ιουνίου-Παγκόσμια Ημέρα Προσφύγων (1) – Η χειρότερη προσφυγική κρίση από τον Β’ Παγκόσμιο Πόλεμο. →\n4 thoughts on “Αλέκος Φλαμπουράρης: “Δεν θα δεχθούμε εκβιασμούς. Αν δεν θέλουν συμφωνία, πάμε σε δημοψήφισμα”.”\nΙουνίου 20, 2015 at 21:50\nΑ ρε πειρατή έμπλεξες άσχημα, τόσο με τον κυρ-Αλέκο, όσο και με το «μακελειό»…\nΣωστά τα ψυλλιάστηκες βέβαια, στις σωστές σου απορίες.\nΔιάβασε όμως για τον κυρ-Αλέκο εδώ\nΤον θεωρώ νούμερο 1 ΠΡΟΒΛΗΜΑ της κυβέρνησης\n(μετά τον Σπύρο Σαγιά, βέβαια…)\nΙουνίου 20, 2015 at 21:52\nΑστα Ομαντεον, και τσεκαρουμε φορματ κ χρωματα τωρα κ ηθελα ηδη να ειχα περασει 5 ακομη αρθρα που ηταν για σημερα… εχω απορια τεχνικη, να την ριξω;\nΙουνίου 20, 2015 at 22:17\nναι βέβαια, είτε εδώ είτε και ιδιωτικά.\nθέματα καλά ψάχνω κι εγώ. Δυστυχώς σπανίζουν…\nΙουνίου 20, 2015 at 21:53\nτον κ. αλεκο θα τον τσεκαρω λιγο πιο μετα… εξαλλου, κοντη γιορτη: δευτερα-τριτη θα ξερουμε που οδηγουν τα κατορθωματα ολονων…


To Cybertruck, το αγροτικό της Tesla, είναι σα να βγήκε από ταινία επιστημονικής φαντασίας. Και ναι, είναι άσχημο! – carzine.gr\nTo Cybertruck, το αγροτικό της Tesla, είναι σα να βγήκε από ταινία επιστημονικής φαντασίας. Και ναι, είναι άσχημο!\nΓεγονός είναι πως είχαν κυκλοφορήσει πολλά «περίεργα» σκίτσα για το πολύ- αναμενόμενο αγροτικό της Tesla, αλλά όπως φαίνεται πέρα από τον κινηματογράφο και στα αυτοκίνητα κάποιες φορές η πραγματικότητα ξεπερνά τη φαντασία.\nΤο Tesla Cybertruck, όπως τελικά ονομάζεται, με τις πολλές γωνίες του, τις ελάχιστες καμπυλότητες και το περίεργο και ασυνήθιστο σχήμα του μοιάζε σαν να βγήκε από ταινία επιστημονικής φαντασίας του Χόλιγουντ. Ίσως και για αυτό στην επίσημη παρουσίασή του συνοδευόταν από οχήματα που είχαν πρωταγωνιστήσει σε διάσημες ταινίες του είδους, όπως το Blade Runner ή το Back to the Future.\nΓεγονός είναι πως δεν μοιάζει με τίποτα άλλο που κυκλοφορεί στους δρόμους αυτού του κόσμο, ενώ είναι κατασκευασμένο από ένα σούπερ ανθεκτικό ατσάλι, που αντέχει ακόμα και σε χτυπήματα από βαριοπούλα. Άλλωστε μια ανάλογη επίδειξη έγινε και επί σκηνής στην πρεμιέρα του, ενώ ο Elon Musk ανάφερε πως είναι και θωρακισμένο για πυροβόλα διαμετρήματος ως και 9 χιλιοστών. Παράλληλα είπε πως εξαιρετικά ανθεκτικά είναι και τα κρύσταλλά του, αν και η πράξη δεν τον δικαίωσε, καθώς σε αντίστοιχη επίδειξη επί σκηνής θρυμματίστηκαν.\nΚατά τα άλλα το Cybertruck θα είναι διαθέσιμο σε τρεις διαφορετικές εκδόσεις: ως πισωκίνητο με έναν ηλεκτροκινητήρα στον πίσω άξονα, ως τετρακίνητο με δύο αλλά και με τρεις ηλεκτροκινητήρες. Η Tesla μπορεί να μην ανακοινώνει ιπποδυνάμεις αλλά λέει πως η πιο ισχυρή έκδοση θα επιταχύνει από στάση ως τα 60 μίλια την ώρα σε λιγότερα από 2,9 δεύτερα. Η αντίστοιχη τιμή για τη βασική έκδοση θα είναι 6,5 δεύτερα, που είναι εξαιρετική για την κατηγορία.\nΕπίσης δεν ανακοινώνει στοιχεία για τη μπαταρία αλλά αναφέρει πως η μέγιστη αυτονομία θα φτάνει τα 800 χιλιόμετρα (500 μίλια) και η ελάχιστη θα ξεπερνά τα 400 χιλιόμετρα. Από κει και πέρα θα υπάρχουν δυνατότητες παροχής ενέργειας σε ηλεκτρικά εργαλεία, ενώ η ανάρτηση θα είναι πνευματική που θα μπορεί να αυξάνει την απόσταση από το έδαφος έως και τα 41 εκατοστά. Η καρότσα, που θα μπορεί και να ασφαλίζει έχει μήκος σχεδόν 2,0 μέτρα, 1,98 για την ακρίβεια, το ωφέλιμο φορτίο είναι 1.587 κιλά και η δυνατότητα ρυμούλκησης φτάνει τα 6.350 κιλά.\nΤο εσωτερικό του Cybertruck έχει θέσεις μέχρι και για 6 επιβάτες, ενώ χαρακτηριστική είναι η μεγάλη οθόνη αφής στο κέντρο του κάτι παραπάνω από μινιμάλ ταμπλό του, η διαγώνιος της οποίας φτάνει τις 17 ίντσες.\nΟι παραδόσεις του Tesla Cybertruck θα ξεκινήσουν, σύμφωνα με τον Elon Musk, προς τα τέλη του 2021 και οι τιμές του θα ξεκινούν στις ΗΠΑ από τις 39.900 δολάρια για τη βασική έκδοση με τον ένα ηλεκτροκινητήρα και θα φτάνουν έως τις 69.900 δολάρια για την κορυφαία με τους τρεις. Όσο δηλαδή κοστίζει και η κορυφαία εκδοχή του διαχρονικού best seller των Ηνωμένων Πολιτειών, του Ford F 150.\nΣε αυτό το άρθρο:Tesla, Tesla Cybertruck


«Διαβάζουν» τις ομιλίες Μιχαλολιάκου - ΤΑ ΝΕΑ\ntanea.gr > Ελλάδα > «Διαβάζουν» τις ομιλίες Μιχαλολιάκου\n«Διαβάζουν» τις ομιλίες Μιχαλολιάκου\nΜέλη της Χρυσής Αυγής διακρίνονται καθαρά να χαιρετούν ναζιστικά γύρω από φωτιά σε τελετή της οργάνωσης, σε μια από τις φωτογραφίες που ανακτήθηκαν από τα διεγραμμένα αρχεία\nΚαρέ καρέ οι δικαστικές Αρχές αναλύουν τα νέα στοιχεία από τα κατασχεμένα ηλεκτρονικά αρχεία των κατηγορούμενων βουλευτών της Χρυσής Αυγής για να τα αξιολογήσουν πριν καταλήξουν στο κρίσιμο συμπέρασμα αν και με ποιον ακριβώς τρόπο «κουμπώνουν» με τη δράση της εγκληματικής οργάνωσης που ερευνούν. Ακόμα και ομιλίες του προφυλακισμένου αρχηγού του κόμματος Νίκου Μιχαλολιάκου με ρατσιστικές αναφορές φιλτράρονται από τις εφέτες - ειδικές ανακρίτριες Ιωάννα Κλάπα και Μαρία Δημητροπούλου, οι οποίες μελετούν το βαρύ αρχείο για να διαπιστώσουν αν ενδεχομένως προκύπτουν ενδείξεις τέλεσης και άλλων αξιοποίνων πράξεων.\nΣε μία από τις ομιλίες του, που αποτελούν πλέον σώμα της δικογραφίας, ο Ν. Μιχαλολιάκος, σχολιάζοντας συγκεκριμένες δημοσιογραφικές αναλύσεις πριν από την είσοδο της Χρυσής Αυγής στη Βουλή, ακούγεται να λέει απευθυνόμενος σε ψηφοφόρους του κόμματός του ότι οι σχολιαστές λένε πως «άμα γίνουν εκλογές, η Βουλή θα γίνει Βαϊμάρη. Μετά τη Βαϊμάρη λοιπόν ξέρετε τι ακολούθησε. Για κάτι τέτοιο αγωνιζόμαστε και εμείς στην Ελλάδα. Δεν το κρύβω και είμαι περήφανος γι' αυτό».\nΣε άλλη δημόσια τοποθέτησή του ο ίδιος κατηγορούμενος αναφέρει πως κατηγορούν τη Χρυσή Αυγή ότι «δεν κάνει τίποτα για την πλατεία Αττικής, τον Αγιο Παντελεήμονα, τα Πατήσια, την Κυψέλη... Ε, και ποιοι μαχαιρώθηκαν σε αυτές τις περιοχές για να μείνουν κάποια κομμάτια ελληνικά;».\nΟ Νίκος Μιχαλολιάκος δεν παραλείπει να κάνει λόγο για «λάσπη» και προσπάθεια να στηθεί «προβοκάτσια» εις βάρος της Χρυσής Αυγής επικαλούμενος συγκεκριμένη πορεία του κόμματός του για τα Ιμια. Σε μία ενδεχόμενη σύγκρουση με τις αστυνομικές δυνάμεις, όπως έλεγε, «θα δίναμε μάχη σώμα με σώμα και τότε πολλοί από αυτούς που βρίσκονται εδώ θα ήταν μέσα για κάποιο κακούργημα. Δεν τους πέρασε όμως αυτό...».\nΣτα κατασχεμένα αρχεία υπάρχει και άλλο βίντεο με αναφορές κατά των Εβραίων και των Πακιστανών, ενώ υπάρχει και ολόκληρη ανάλυση για τους νεκρούς του Πολυτεχνείου που, σύμφωνα με τον Ν. Μιχαλολιάκο, «είναι ένας μύθος».\nΗ αποκάλυψη των νέων αποδεικτικών μέσων προκάλεσε στη Βουλή την έκρηξη του εκπροσώπου της Χρυσής Αυγής Ηλία Κασιδιάρη, ο οποίος είπε πως «στήνεται νέα σκευωρία σε βάρος μας για δήθεν προπαρασκευαστικές πράξεις κατάλυσης του πολιτεύματος». Αμεση όμως ήταν η αντίδραση ανώτερων δικαστικών πηγών πως «η Δικαιοσύνη δεν κάνει σενάρια, αλλά κάνει τη δουλειά της με βάση το Σύνταγμα, τους νόμους και το αποδεικτικό υλικό».\nΠροηγουμένως η Χρυσή Αυγή είχε εκδώσει ανακοίνωση σύμφωνα με την οποία «αυτά που θέλουν να περάσουν τα παπαγαλάκια ως νέα ντοκουμέντα δεν είναι τίποτα άλλο από φωτογραφίες που καθένας βρίσκει στο Διαδίκτυο. Αρα, με αυτήν τη λογική των τσοντοκάναλων, κάθε υπολογιστής είναι ένα εν δυνάμει οπλοστάσιο ενός μέλους εγκληματικής οργάνωσης».\nΤέλος, ο Παύλος Σαράκης, συνήγορος του Ηλία Κασιδιάρη, αναφερόμενος στα νέα στοιχεία, είπε πώς αυτά «δεν έχουν καμία νομική και ποινική αξία, αφού αφορούν πιθανόν πολιτικές θέσεις που κρίνονται από τον λαό και κανέναν άλλον».


Οι απροετοίμαστοι κληρικοί, που εμποδίσθηκαν από τον Θεό και δεν λειτούργησαν\nΚάποτε, στην Σπηλιά του Αγίου Αθανασίου ήταν ένας Γέροντας με δύο υποτακτικούς. Ο ένας ήταν Ιερομόναχος και ο άλλος Ιεροδιάκονος. Μια μέρα, λοιπόν, πήγαν οι υποτακτικοί του σ’ ένα εξωκκλήσι , για να λειτουργήσουν. Ο Ιερεύς όμως φθονούσε πολύ τον Διάκο, γιατί τον ζήλευε , επειδή ο Διάκος ήταν πιο έξυπνος και επιτήδειος φυσικά σε όλα· αλλά και ο Διάκος δεν βοηθούσε με τον εγωιστικό του τρόπο. Ο Ιερεύς είχε προετοιμασθή μεν εξωτερικά, διαβάζοντας την θεία Μετάληψη και κάνοντας όλα τα σχετικά τυπικά, δυστυχώς όμως , το κυριότερο, την εσωτερική προετοιμασία, δεν το έκανε: το να εξομολογηθή ταπεινά, για να διώξη τον φθόνο και την ζήλεια απ’ την καρδιά του, τα οποία δεν φεύγουν με το να αλλάξουμε τα ρούχα μας και να λούσουμε το κεφάλι.\nΈτσι, λοιπόν , με την εξωτερική αυτή προετοιμασία προχώρησε στο φοβερό Θυσιαστήριο, για να λειτουργήση . Μόλις άρχισε να προσκομίζη , τί συνέβη όμως ; Ακούστηκε ξαφνικά ένας μεγάλος κρότος, και είδε να φεύγη το Άγιο Δισκάριο από την Προσκομιδή και να εξαφανίζεται! Επόμενο ήταν να μη μπορέσουν πια να λειτουργήσουν. Εάν δεν τους εμπόδιζε ο Καλός Θεός με αυτόν τον τρόπο, και λειτουργούσε ο Ιερεύς με την ψυχική κατάσταση στην οποία βρισκόταν, μου λέει ο λογισμός ότι θα πάθαινε μεγάλο κακό. Αυτή την γνώμη είχε και ο Παπα‐Βαρλαάμ της Βίγλας , ο οποίος και μου διηγήθηκε το περιστατικό αυτό.


Ρόδος: 21 μήνες φυλάκιση για τροχαίο δυστύχημα\nΔημοσίευση 22 Μαρτίου 2013, 19:41 / Ανανεώθηκε 27 Ιουνίου 2013, 14:55\nΟ θανάσιμος τραυματισμός 39χρονης αλλοδαπής, Βουλγαρικής καταγωγής, σε τροχαίο δυστύχημα που σημειώθηκε τον Απρίλιο του 2010 στην περιοχή της Ιξιάς, αναβίωσε χθες στην αίθουσα συνεδριάσεως του Τριμελούς Πλημμελειοδικείου Ρόδου.\nΩς υπεύθυνος για το θάνατο της άτυχης αλλοδαπής κατηγορείται 36χρονος κάτοικος Παραδεισίου, ο οποίος μετά το δυστύχημα είχε εγκαταλείψει την άτυχη αλλοδαπή και εξαφανίστηκε για να συλληφθεί λίγες ώρες αργότερα στο σπίτι του ξαδέλφου του όπου είχε καταφύγει.\nΧθες από το αρμόδιο δικαστήριο εκδικάστηκε το ποινικό μέρος της υπόθεσης, όπου ο 36χρονος κρίθηκε ένοχος και του επιβλήθηκε συνολική ποινή φυλάκισης 21 μηνών με τριετή αναστολή και την έφεση να έχει αναστέλλουσα δύναμη.\nΣυνήγορος υπεράσπισης στη δίκη παραστάθηκε ο κ. Στέλιος Αλεξανδρής, ενώ αξίζει να σημειωθεί πως τον Ιανουάριοείχε εκδικαστεί και το αστικό μέρος της υπόθεσης από το Μονομελές Δικαστήριο Ρόδου, και η απόφαση που θα εκδοθεί είναι ιδιαιτέρως σημαντική καθώς οι συγγενείς της Βουλγάρας ζητούν να τους καταβληθεί το ποσό των 500.000 ευρώ γα ψυχική οδύνη για το κακό που τους βρήκε.\nΤο τραγικό τροχαίο σημειώθηκε στις 5 τα ξημερώματα της 30ης Απριλίου 2010 στο 6ο χιλιόμετρο της επαρχιακής οδού Ρόδου  Καμείρου και συγκεκριμένα λίγο μετά το ζαχαροπλαστείο «Στάνη» στην Ιξιά όπου υπάρχει πάροδος που οδηγεί στη παραλία Ιαλυσού. Σύμφωνα με όσα έγινα γνωστά, η 39χρονη γυναίκα οδηγώντας δίκυκλο μοτοποδήλατο, εξερχόταν από το δρόμο αυτό και επιχείρησε να εισέλθει επί της επαρχιακής οδού Ρόδου-Καμείρου, παρά το γεγονός ότι είναι μονόδρομος.\nΤην ώρα εκείνη από το σημείο περνούσε με ΙΧ επιβατικό αυτοκίνητο, ο 36χρονος κάτοικος Ρόδου ο οποίος κατευθυνόταν προς την Ιαλυσό. Η σύγκρουση ήταν σφοδρή και αναπόφευκτη. Το αυτοκίνητο χτύπησε οδηγό και όχημα τα οποία στη κυριολεξία πολτοποίησε! Η άτυχη γυναίκα ξεψύχησε στην άσφαλτο.\nΠαρά τη σφοδρότητα της σύγκρουσης και το κακό που είχε γίνει ο 36χρονος οδηγός δεν σταμάτησε, συνέχισε την πορεία του και τράπηκε σε φυγή εγκαταλείποντας το θύμα του!\nΑμέσως στο σημείο έσπευσαν αστυνομικοί του Τμήματος Τροχαίας Ρόδου με επικεφαλής το διοικητή και υποδιοικητή κ.κ. Φώτη Νικολόπουλο και Γιώργο Στέργου οι οποίοι και άμεσα έδωσαν εντολή για τη διενέργεια ερευνών που θα οδηγούσαν στον εντοπισμό και τη σύλληψη του ασυνείδητου οδηγού.\nΠράγματι στις 10.30 το πρωί ο 36χρονος εντοπίστηκε στη Κρεμαστή και συγκεκριμένα στο σπίτι 25χρονου ξαδέλφου του, ο οποίος είναι και ο ιδιοκτήτης του αυτοκινήτου (ο 36χρονος μένει στο Παραδείσι). Πληροφορίες αναφέρουν μάλιστα πως το αυτοκίνητο ήταν σκεπασμένο με κουκούλα προκειμένου έτσι να μην γίνει αντιληπτό το τρακάρισμα.\nΑπό έλεγχο που έγινε στον 36χρονο διαπιστώθηκε πως βρισκόταν υπό την επήρεια αλκοόλ, το οποίο ωστόσο δήλωσε ότι κατανάλωσε μετά το ατύχημα εξαιτίας του σοκ που υπέστη. Ωστόσο σύμφωνα με πληροφορίες, και η ιατροδικαστική έκθεση αναφέρει πως και η άτυχη αλλοδαπή βρισκόταν υπό την επήρεια οινοπνεύματος, ποσοστό και μάλιστα αυξημένο εντοπίστηκε στον οργανισμό της.


2018 καλώς όρισες – Καλή χρονιά σε όλους!\nΌλη η ομάδα του myphone.gr σας εύχεται Καλή Χρονιά, ένα ευτυχισμένο 2018, με υγεία σε εσάς και στις οικογένειές σας. Να περάσετε καλά, όπου και αν βρίσκεστε. Σας ευχαριστούμε πάρα πολύ για την στήριξή σας όλα αυτά τα χρόνια, εσείς κάνατε το myphone.gr να βρίσκεται στην κορυφή. *Η ομάδα διαχείρισης – myphone.gr* Περισσότερα…\nΗ Huawei αναμένεται να παρουσιάσει τους νέους high-end εκπροσώπους της στα τέλη του χειμώνα, περίπου την ίδια περίοδο με την Samsung. Φυσικά αναφερόμαστε στα νέα smartphones της premium σειράς “P” που περιμένουμε να ενσωματώνουν κορυφαία χαρακτηριστικά και καινοτόμες κάμερες. Πριν από μερικές εβδομάδες, υποτίθεται πως είχε διαρρεύσει μια προωθητική εικόνα της Huawei που διαφήμιζε την Περισσότερα…\nΤο μέγεθος ενός OTA Update, δεν είναι κάτι που απασχολεί ιδιαίτερα πολλούς χρήστες, καθώς κατεβαίνουν *αυτόματα μέσω Wi-Fi*, ωστόσο όμως απασχολεί έντονα την Google και τους servers της. Μερικά MBs δεδομένων, μπορούν να κάνουν μεγάλη διαφορά, ιδίως αν σκεφθούμε τις δισεκατομμύρια συσκευές που υπάρχουν εκεί έξω. Ως εκ τούτου, η Google εξετάζει να φέρει, *τον αλγόριθμο συμπίεσης Brotli* στο Android για γρηγορότερα OTA updates. *Τι είναι ο αλγόριθμος Brotli Compression;* Ο αλγόριθμος Brotli αναπτύχθηκε από ορισμένους εργαζόμενους της Google και *βελτιώνει σημαντικά το compression ratio* σε σχέση με άλλους αλγόριθμους, όπως το GZIP, ενώ ταυτόχρονα διαθέτει μια εντυπωσιακή ταχύτητα αποσυμπίεσης. Το μόνο μειονέκτημα, είναι ότι η συμπίεση με τον αλγόριθμο αυτό είναι αργή, επομένως γενικά αποφεύγεται όταν συμπιέζουμε δυναμικό περιεχόμενο. Αντίθετα για στατικό περιεχόμενο, όπως ιστοσελίδες ενδείκνυται πλήρως. Αυτό, περιλαμβάνει και τις εφαρμογές που κατεβάζουμε από το Play Store. Και από τη στιγμή που υπάρχουν *πάνω από δυο δισεκατομμύρια συσκευές*, η εξοικονόμηση έστω λίγων MB σε κάθε patch που κυκλοφορεί με το Google Play, είναι ιδιαίτερα σημαντική για την Google. Περισσότερα…\nΠιστή στην υπόσχεση που είχε δώσει η Xiaomi, ότι το* Android Oreo* θα καταφθάσει πριν το τέλος του έτους, η αναβάθμιση *ήρθε μόλις στη συσκευή* που έχουμε στο γραφείο μας. Το Update έχει μέγεθος *1107.4 MB* και διαθέτει φυσικά το security patch του Δεκεμβρίου.Να σημειωθεί, ότι η συσκευή μας είχε γίνει rooted και περνούσε (μετά από προσπάθειες) το Safetynet και αναβαθμίστηκε χωρίς προβλήματα. Φυσικά χάσαμε το root. Τέλος, επιλέξαμε να κάνουμε και μια επαναφορά εργοστασιακών.*@myphone.gr* Περισσότερα…\nΜικροσκοπικό υπολογιστή έχετε ξαναδεί; Μάλλον ναι το Raspberry Pi, όμως υπάρχει και άλλο mini PC με ανάλογη μορφή, το Orange Pi One Plus που “πακετάρει” μέσα του μερικά χρήσιμα χαρακτηριστικά και σε καταστήματα της Κίνας θα το βρείτε από τα Περισσότερα…\nΗ Sony ετοιμάζει το Xperia XA2 Ultra, έρχεται στην MWC\nΠολλά midrange handsets έκαναν το επίσημο ντεμπούτο τους το 2017, αλλά εκείνοι οι οποίοι αγαπούν τις μεγάλες οθόνες, ίσως μια καλή επιλογή να αποτελούσε το *Sony Xperia XA1 Ultra*. Επρόκειτο για ένα smartphone με οθόνη 6 ιντσών 1920 x 1080 Full HD. Σύμφωνα με ένα πρόσφατο leak, η εταιρεία λέγεται ότι ετοιμάζει ήδη τον διάδοχό του, το *Xperia XA2 Ultra* με αριθμό μοντέλου *H4233*. Ο ίδιος αριθμός μοντέλου είχε εμφανιστεί πριν από λίγους μήνες σε ένα benchmark που είχε διαρρεύσει. Περισσότερα…\nΦορολογικοί δασμοί θα ξεκινήσουν να επιβάλλονται από την Ευρωπαϊκή Ένωση σε κάθε προϊόν που παραγγέλνουμε διαδικτυακά από την Κίνα, καθώς διαπιστώθηκε πως η Ευρωπαϊκή αγορά κάθε χρόνο χάνει δισεκατομμύρια ευρώ από ΦΠΑ που δεν εισπράττεται εδώ και πολλές δεκαετίες από Περισσότερα…\nΈφθασε η στιγμή για την επίσημη έναρξη λειτουργίας του περίφημου media Player Kodi και στην παιχνιδομηχανή της Microsoft, στο Xbox One και ήταν κάτι το αναμενόμενο καθώς το γνωστό πρόγραμμα έχει αποκτήσει μεγάλα ποσοστά δημοτικότητας και διαρκώς εξελίσσετια και επεκτείνεται Περισσότερα…\nΑλλάζουν όλα για αγορές από Κίνα – Γιατί «σαπίζουν» επί μήνες στη βροχή και το κρύο χιλιάδες προϊόντα προς εκτελωνισμό Τον πόλεμο στις αγορές από Κίνα μέσω ίντερνετ κήρυξαν η κυβέρνηση αλλά και η Ευρωπαϊκή Ένωση, καθώς διαπιστώνουν ότι τα κράτη *χάνουν πολλά δισ. ευρώ από ΦΠΑ* που δεν εισπράττουν εδώ και δεκαετίες για τις συναλλαγές αυτές. Ήδη από το καλοκαίρι χιλιάδες Έλληνες καταναλωτές βιώνουν τις αλλαγές, καθώς τα εμπορεύματα που έχουν παραγγείλει μέσω διαδικτύου καθυστερούν επί μήνες να εκτελωνιστούν και να φτάσουν στα χέρια τους ενώ, όχι σπάνια, βρίσκονται ξαφνικά και αντιμέτωποι* με χρεώσεις φόρων και εξόδων* που ξεπερνούν ακόμα και την αξία των αγορών που έκαναν. Περισσότερα…\nΗ HMD Global προετοιμάζει πυρετωδώς τη σειρά smartphones της για το 2018, που περιλαμβάνει το flagship Nokia 9, το Nokia 6 (2018), το Nokia 1 καθώς και το 4G Nokia 3310. Ωστόσο φήμες, αναφέρονται σε μια νέα συσκευή που λέγεται ότι ετοιμάζει πυρετωδώς η εταιρεία, το *Nokia 10*. Ένα νέο leak αποκαλύπτει ότι η συσκευή θα καταφθάσει με *Snapdragon 845 SoC* και αναμένεται να παρουσιαστεί το διάστημα *Ιουλίου – Σεπτεμβρίου* του 2018. Το να καταφθάνει το Nokia 10 με Snapdragon 845 μοιάζει απολύτως λογικό, ωστόσο προκύπτει ένα ερώτημα, γιατί όχι όμως το Nokia 9. Η μόνη λογική εξήγηση που μπορεί να δοθεί σε αυτήν την περίπτωση, είναι ότι προοριζόταν αρχικά να κάνει το επίσημο ντεμπούτο του* πολύ πριν τον Ιανουάριο του 2018*. Εκτός των άλλων αναφέρεται ότι θα περιλαμβάνει και αναβαθμισμένη κάμερα τύπου Carl Zeiss, με 18:9 οθόνη και μικρά bezels. Ίσως διαθέτει και σαρωτή αποτυπωμάτων εντός οθόνης, ή και 3D face unlock, αλλά προς το παρόν κάτι τέτοιο δεν μπορεί να επιβεβαιωθεί. [via] Περισσότερα…


Μάρτιος-Απρίλιος 2018 Archives - Page 2 of 3 - Chryssatravel\nΑρχική / Μάρτιος-Απρίλιος 2018 (σελίδα 2)\n7 ήμερη εκδρομή στην Ιταλία Ρώμη – Σιένα –Φλωρεντία – Πίζα- Βενετία Αναχώρηση 13.02.2018 1η Μέρα: Θεσσαλονίκη– Ηγουμενίτσα 330 χιλ Αναχώρηση το μεσημέρι για την Ηγουμενίτσα. Ύστερα από μια όμορφη διαδρομή και με τις απαραίτητες στάσεις, φθάνουμε στην Ηγουμενίτσα. Επιβίβαση στο πλοίο τακτοποίηση στις καμπίνες και απόπλους …\n1η ημέρα : Θεσσαλονίκη – Μοναστήρι Ρίλα – Σόφια Συγκέντρωση και αναχώρηση από τα γραφεία μας στις 06:00π.μ. Διέλευση από σύνορα Προμαχώνα και επίσκεψη στο μοναστήρι της Ρίλα του 10ου – 11ου αιώνα, στο μουσείο του οποίου φυλάσσεται ο περίφημος σταυρός του μοναχού Ραφαήλ με τις 10.000 διαφορετικές παραστάσεις από …\n1η ημέρα: Θεσσαλονίκη-Προμαχώνας-Σόφια – Ρούσε – Βουκουρέστι Αναχώρηση νωρίς πρωί από τα γραφεία μας. Διέλευση από σύνορα Προμαχώνα, Σόφια και συνεχίζουμε για Ρούσε, άφιξη το βράδυ στην πρωτεύουσα της Ρουμανίας.Τακτοποίηση στο ξενοδοχείο, δείπνο, διανυκτέρευση. 2η ημέρα: Καρπάθια – Σινάια – Μπρασόφ – Κάστρο Δράκουλα Πρωινό και αναχώρηση για τα θρυλικά …\nΚαρπενήσι – Μ. Αγάθωνος – Υπάτη – Βελούχι, 4 ημέρες 16/02/2018\nΚαρπενήσι – Μ. Αγάθωνος – Υπάτη – Βελούχι, 4 ημέρες 16/02/2018 1η ημέρα: Θεσσαλονίκη – Καρπενήσι Αναχώρηση από το γραφείο μας ώρα 07.00, στάση για καφέ στα Τέμπη,Λάρισα, Λαμία και Άφιξη στο Καρπενήσι, την πρωτεύουσα του Νομού Ευρυτανίας χρόνος ελεύθερος για γεύμα και περιήγηση. Άφιξη και τακτοποίηση στο ξενοδοχείο. Ξεκούραση …\nSlider Posts, Αρχική, Ευρώπη Αεροπορικές Εκδρομές, Μάρτιος-Απρίλιος 2018


Kate Hudson: Διακοπές στην Σκιάθο με την διάσημη μητέρα της, λίγο πριν γίνει μητέρα για τρίτη φορά! [pics,vids] - TLIFE\nΗΟΜΕ Ειδήσεις - Νέα Kate Hudson: Διακοπές στην Σκιάθο με την διάσημη μητέρα της, λίγο πριν γίνει μητέρα για τρίτη φορά! [pics,vids]\nKate Hudson: Διακοπές στην Σκιάθο με την διάσημη μητέρα της, λίγο πριν γίνει μητέρα για τρίτη φορά! [pics,vids]\nΗ Kate Hudson και η Goldie Hawn για ακόμη μια χρονιά επέλεξαν την Ελλάδα ως τον καλοκαιρινό τους προορισμό. Τα τελευταία χρόνια, η διάσημη ηθοποιός και ο σύζυγός της Kurt Russell επισκέπτονται την Σκιάθο και τις περισσότερες φορές τους ακολουθεί και η κόρη της και χολιγουντιανή σταρ, Kate Hudson. Το αγαπημένο ζευγάρι αγαπά πολύ το νησί των Σποράδων και ταξιδεύει κάθε καλοκαίρι για την χώρα μας, μιας και φιλοξενείται από στενούς του φίλους σε πολυτελέστατη βίλα στις Αχλαδιές.\nΗ Kate Hudson, η οποία διανύει τον έκτο μήνα της εγκυμοσύνης της, απολαμβάνει τον ήλιο και τη θάλασσα της Ελλάδας, πάντα μαζί με τον σύντροφό της αλλά και τα δύο παιδιά της, τα οποία έχει αποκτήσει από προηγούμενη σχέση της. Εκείνη και ο αγαπημένος της, Danny Fujikawa, ανυπομονούν να αποκτήσουν το πρώτο τους μωράκι, το οποίο μάλιστα θα είναι κορίτσι και μέχρι τότε απολαμβάνουν κάθε στιγμή των καλοκαιρινών τους διακοπών.\nA post shared by Goldie Hawn (@officialgoldiehawn) on Jun 18, 2018 at 1:24pm PDT\nKATE HUDSON ΕΛΛΑΔΑ


Το καλό και το κακό σενάριο για την κορύφωση του πανδημικού κύματος στη χώρα (video) - AgrinioPress\nΤο καλό και το κακό σενάριο για την κορύφωση του πανδημικού κύματος στη χώρα (video)\nPressRoom Send an email 22/11/2021 , 20:46\nΣυνομιλία με δημοσιογράφους είχε νωρίτερα σήμερα στη βουλή ο υπουργός Υγείας Θάνος Πλεύρης, που περιέγραψε τους υπολογισμούς που υπάρχουν από τους ειδικούς, σχετικά με την κορύφωση του πανδημικού κύματος.\nΥπάρχουν δυο σενάρια, όπως περιγράφηκαν στο δελτίο ειδήσεων του ΣΚΑΙ.\nΣύμφωνα με το ευνοϊκό, η κορύφωση του τέταρτου πανδημικού κύματος, αναμένεται την πρώτη εβδομάδα του Δεκεμβρίου.\nΥπάρχει όμως και το κακό σενάριο που καταγράφει το «peak» (κορύφωση) του τέταρτου κύματος, κοντά στα Χριστούγεννα.\nΣύμφωνα με τα στοιχεία που έδωσε ο υπουργός, υπάρχει θετική καταγραφή στους εμβολιασμούς και τα ραντεβού το τελευταίο διάστημα, όμως προβληματίζει το χαμηλό ενδιαφέρον για πρώτη δόση στις μεγάλες ηλικίες που κινδυνεύουν και περισσότερο.\nΤέλος, έκανε γνωστό πως το ποσοστό του προσωπικού στο Υπουργείο Υγείας και στον ΕΟφ που είναι ανεμβολίαστο, κυμαίνεται μέσα στον μέσο όρο της χώρας, δηλαδή στο 25%.\nΘάνος Πλεύρης κορύφωση πανδημικό κύμα


Rosebud, το healthy στέκι της πόλης | Athens Voice\nRosebud, το healthy στέκι της πόλης\nO κρυφός πόθος του Πολίτη Κέιν βρίσκεται Σκουφά & Ομήρου γωνία\nΠέμπτη, 8 ακριβώς, στέκομαι και χαζεύω τα σκαλάκια στον πεζόδρομο της Ομήρου. Στα δεξιά μου το Rosebud, το σίγουρο ραντεβού για τους χορτοφάγους αυτής της πόλης. Η Αφροδίτη, που το άνοιξε πριν από 15 ολόκληρα χρόνια και το βάφτισε Rosebud, επηρεασμένη από τον «Πολίτη Κέιν» του Orson Wells, με περιμένει στη μεγάλη, ευρύχωρη σάλα. Είναι όμορφη και χαμογελαστή και έχει το βλέμμα του ανθρώπου που δεν σταματά ποτέ να ονειρεύεται.\n«Πρέπει οπωσδήποτε να δοκιμάσεις τους χυμούς μας» λέει και μου κλείνει το μάτι. «Είναι καταπληκτικοί!» Λίγο μετά προσγειώνεται μπροστά μου ένα ξέχειλο ποτήρι με παντζάρι, καρότο, σπανάκι και χυμό κράνμπερι (€5,80). Δροσιστικό και τονωτικό, πάει τέλεια με τα καλοκαιριάτικα μεσημέρια.\nΤο Rosebud έκανε χορτοφαγική στροφή πριν από τέσσερα χρόνια. Άλλωστε, στο μεγαλύτερο μέρος του πλανήτη, οι άνθρωποι ξεκινάνε τη μέρα τους με βρώμη και γκότζι μπέρι, αναζητάνε μετά μανίας βιολογικά προϊόντα, ξορκίζουν τις αλυσίδες fast food, προσέχουν το σώμα και τον εαυτό τους. Είναι γεγονός… η υγιεινή διατροφή είναι παγκόσμια τάση. Και στο κάτω-κάτω, είναι μια μόδα που για πρώτη φορά μας κάνει πραγματικά καλό. Το Rosebud είναι από τα πρώτα εστιατόρια της Ελλάδας που μας τη σύστησαν και δεν μπορώ να μην αναγνωρίσω το πόσο σωστά πήρε τη στροφή. Ψωνίζει οργανικά και φρέσκα προϊόντα μικρών παραγωγών από όλη την Ελλάδα, παρακολουθεί κάθε τι καινούργιο και το προσθέτει στο μενού του, έχει σεφ που εδώ και πολλά χρόνια είναι ο ίδιος vegan και που αρνείται πεισματικά να πιάσει στα χέρια του κρέας.\nΔοκιμάζω κίτρινο κάρι Ταϊλάνδης, μια αυθεντική συνταγή σερβιρισμένη με ρύζι μπασμάτι (€11,50). Δροσερή ιαπωνική σαλάτα με λαχανικά, φύκια wakame και σος από μίσο, λάιμ και ginger (€8,80). Είναι νόστιμη και ωμοφαγική. Ντοματοκεφτέδες Σαντορίνης με χόρτα ψημένα στη σχάρα (€7,80) – xωρίς να θέλω να τους αδικήσω, τα τσιγαριστά χόρτα είναι από τα πιο νόστιμα πράγματα που έχω φάει! Προχωρώ στα ντολμαδάκια με αμάρανθο και ρύζι μπασμάτι, σε γάλα καρύδας, με δροσερό γιαούρτι (€7,80).\nΔεν μπορώ να μη δοκιμάσω το μουσακά με λαχανικά και κιμά βιολογικής σόγιας. Μοιάζει μ’ αυτόν της ελληνίδας μάνας, μόνο που τούτος εδώ είναι σαφώς πιο ελαφρύς. Δεν είναι vegan, αλλά αρκεί να το πεις μια μέρα πριν για να γίνει! Στην ίδια λογική και το hot dog με χειροποίητο λουκάνικο από ποικιλία μανιταριών και φάβα, με vegan μαγιονέζα (€13,80), το οποίο και συστήνω ανεπιφύλακτα.\nΚλείνω με έναν Σοκολατένιο Πειρασμό και μια παραδεισένια κουταλιά παγωτό παρφέ αβοκάντο (!) με οργανικό πράσινο τσάι matsha (€5,50). Σηκώνομαι και διαπιστώνω ότι νιώθω εξαιρετικά ανάλαφρη σχετικά με την ποσότητα που έχω καταναλώσει. Ο σεφ του Rosebud, Νίκος Γαϊτάνος, γελάει: «Μα, αυτή είναι όλη η ουσία!».\nΜπορεί ήδη να είσαι χορτοφάγος ή και vegan, μπορεί και να μη γίνεις ποτέ. Δεν πειράζει. Το πραγματικό πλήγμα είναι να μην έχεις δοκιμάσει τουλάχιστον μία φορά στη ζωή σου αυτό το καταπληκτικό hot dog με λουκάνικο μανιταριών. (Τα ψητά στη σχάρα χόρτα, είναι δικά μου, μην τα αγγίξεις κανείς!).\nΣκουφά 42 & Ομήρου 60, Κολωνάκι, 210 3392370, Fb: Rosebud Home


Τέλος στην ταλαιπωρία των μελών της ομάδας παραγωγών ΑΘΗΝΑ. - Διονύσης Σταμενίτης\nΈγινε το τελικό βήμα για την οριστική απαλλαγή των αγροτών-μελών της ομάδας παραγωγών «ΑΘΗΝΑ» με τη θετική απόφαση της Ολομέλειας του Νομικού Συμβουλίου του Κράτους, όπως αυτό ήταν αναμενόμενο ύστερα και από τη θετική πρόταση του αρμόδιου εισηγητή.\nΜετά από την παρουσίαση του προβλήματος από τον Βουλευτή Πέλλας κ. Διονύση Σταμενίτη το περασμένο καλοκαίρι και το αίτημα του να μην χαθεί άλλος χρόνος, η επιλογή του Υφυπουργού Οικονομικών κ. Βεσυρόπουλου να ακολουθήσει τον δρόμο του Νομικού Συμβουλίου ήταν αυτή που οδήγησε ουσιαστικά στη θετική έκβαση του ζητήματος. Και αυτό γιατί, όπως όλος ο νομικός κόσμος γνωρίζει, ο ειδικός νόμος υπερισχύει του γενικού. Σε αυτήν την περίπτωση το σημείο κλειδί ήταν η αποσαφήνιση μέσω του Νομικού Συμβουλίου ότι το άρθρο 103, ν. 4605/2019 υπερισχύει έναντι του άρθρου 4, ν. 1882/1990, γεγονόςπου ανοίγει τον δρόμο για την απαλλαγή των μελών της ομάδας παραγωγών και της τακτοποίησης των υποθέσεων τους.\nΑπό την ανάληψη των καθηκόντων της νέας κυβέρνησης της Νέας Δημοκρατίας, οι παράγοντες του Υπουργείου Οικονομικών, αναγνώρισαν την άμεση αναγκαιότητα εξεύρεσης λύσης, εντόπισαν τη ρίζα του προβλήματος και εν συνεχεία προχώρησαν στις απαραίτητες ενέργειες.\nΗ επιλογή του Υφυπουργού κ. Βεσυρόπουλου να ακολουθήσει την οδό της γνωμοδότησης του Νομικού Συμβουλίου του Κράτους και να μην οδηγηθεί σε εκ νέου κατάθεση τροπολογίας, η οποία θα δημιουργούσε ενδεχομένως πρόσθετα νομικά κωλύματα και θα κόστιζε χρόνο, αποδείχθηκε στην πράξη ότι ήταν η πιο ορθή.


8 κατοικημένος φράκτης συνδέσεων αλυσίδων ποδιών, φορητός προστατευτικός φράκτης καλωδίων σιδήρου ήπιου χάλυβα γαλβανισμένος\nΜεγάλες Εικόνας : 8 κατοικημένος φράκτης συνδέσεων αλυσίδων ποδιών, φορητός προστατευτικός φράκτης καλωδίων σιδήρου ήπιου χάλυβα γαλβανισμένος\nντυμένη υψηλή ασφάλεια συστημάτων φρακτών συνδέσεων αλυσίδων 3mm ή 4.76mm PVC\nΟ φράκτης συνδέσεων αλυσίδων είναι επίσης γνωστός δεδομένου ότι ο φράκτης πλέγματος καλωδίων διαμαντιών, αυτό είναι υφαμένος με υψηλό - ποιοτικό ήπιο χαλύβδινο σύρμα. η επιφάνεια τελειώνει την επεξεργασία είναι γαλβανισμένη και το πλαστικό ντυμένος με τη μακροπρόθεσμη προστασία χρήσης και διάβρωσης. Χρησιμοποιούνται ευρέως ως προστατευτικός φράκτης στις κατοικημένους περιοχές, τους δρόμους και τους αθλητικούς τομείς.\nΥλικά: Υψηλός - το ποιοτικό ήπιο χαλύβδινο σύρμα, καλώδιο ανοξείδωτου, ντυμένο PVC καλώδιο, γαλβάνισε το καλώδιο. με το επίστρωμα ψευδάργυρου 200-300gr/m2.\nμετα τύπος: στρογγυλή θέση (με τη θέση Υ)


Βαλμπουενά : Σπουδαία δουλειά και τώρα το Champions League - Ειδήσεις - νέα - Το Βήμα Online\nΟ Ματιέ Βαλμπουενά έστειλε το δικό του μήνυμα μετά τον αγώνα με τον Ατρόμητο και ενόψει του παιχνιδιού με τη Μαρσέιγ στο Champions League\nΤο βράδυ του Σαββάτου (17/10) ο Ολυμπιακός νίκησε στο «Γ. Καραϊσκάκης» με 4-0 τον Ατρόμητο για την 5η αγωνιστική της Super League και τώρα ετοιμάζεται για το παιχνίδι κόντρα στη Μαρσέιγ (21/10, 22:00) για την πρεμιέρα των ομίλων του Champions League.\nΟ Ματιέ Βαλμπουενά στρέφει την προσοχή του στο κρίσιμο ευρωπαϊκό παιχνίδι των Ερυθρολεύκων κόντρα στην πρώην ομάδα του, ενώ παράλληλα δεν έκρυψε και την ικανοποίησή του για την εμφάνιση κόντρα στους Περιστεριώτες.\nΣυγκεκριμένα, ο Γάλλος έγραψε στον προσωπικό λογαριασμό του στο Twitter: «Σπουδαία δουλειά απόψε στη Super League. Και τώρα το Champions League».\nΔείτε εδώ την ανάρτηση του Βαλμπουενά:\nGreat job tonight in @Super_League_GR +3⃣\nOnto the #UCL now 🔥⚪🔴 pic.twitter.com/I60Qbzb69P\n— Mathieu Valbuena (@MathieuVal8) October 17, 2020


Το βότσαλο σαν πέτρα κι η ελαφρότητα των εκλογών - ΠΑΤΡΙΣ\nΤο βότσαλο σαν πέτρα κι η ελαφρότητα των εκλογών\nΑπό Γιάννης Ζωράκης\t Τελευταία Ενημέρωση Μαΐ 22, 2019\nΌμως πέρα από την αναγκαία διάθεση στιγμιαίας χαλάρωσης, υπάρχει και μία διαφορετική πτυχή πίσω από τις εκλογές\n«Όλα μοιάζουν μ’ εκλογές» αυτή την περίοδο κι επειδή η πίεση γίνεται ασφυκτική, ξεσπάμε ως ένα βαθμό στο να σκαρώνουμε κάποιους «πειραγμένους» στίχους, στα ελάχιστα δευτερόλεπτα ανάπαυλας που υπάρχουν μεταξύ των χιλιοστού τηλεφωνήματος και της στιγμιαίας απομάκρυνσης των δακτύλων από το πληκτρολόγιο.\nΠαραφράζοντας το τραγούδι «Όλα μοιάζουν καλοκαίρι» αναπηδούν αυθόρμητα νέοι στίχοι.\nΌλα μοιάζουν με μια κάλπη\nΠου’ χει έρθει απ’ τα παλιά\nΜία ψήφος θα με φέρει\nΣε συμβούλιο ξανά\nΌμως πέρα από την αναγκαία διάθεση στιγμιαίας χαλάρωσης, υπάρχει και μια διαφορετική πτυχή πίσω από τις εκλογές. Η οποία μετατρέπεται σε κωμική απόλαυση μέσα από χαρακτηριστικές θέσεις που εκφράζουν οι ίδιοι οι ψηφοφόροι:\n– «Εμένα η θεία μου ήταν υπάλληλος στο Δήμο. Πιο έντιμος άνθρωπος από τον τάδε και πιο λαμόγιο από τον δείνα δεν έχουν υπάρξει τα 37 χρόνια που δούλευε».\n– «Αυτόν θα ψηφίσω; Μακριά από αυτόν! Εμένα έχει καεί η γούνα μου. Είχα τα παιδιά του μαθητές και τον ξέρω από την ανάποδη!».\n– «Μα είσαι σοβαρός; Αυτός δεν πήρε την ψήφο του ούτε σε τοπικό και θα τον ψηφίσεις για Περιφέρεια;».\n– «Συγνώμη τώρα…; Αυτός διεκδικεί δήμο με τέτοια κοιλιά και τέτοια χοιροκεφαλή; Έλεος!»\nΌλα τα σχόλια απολαυστικά και καθένα αναδεικνύει, την κατά κανόνα ένδεια των ψηφοφόρων, αλλά και τον τρόπο που κρίνουν οι περισσότεροι, στο δρόμο προς την κάλπη. Για να δούμε όμως και τη θετική πλευρά αυτής της διαδικασίας, όλοι ή σχεδόν όλοι πλέον ασχολούνται με τις εκλογές.\nΈστω σε επίπεδο «κλειδαρότρυπας», έστω σε εμβρυακό επίπεδο, έστω με την αφέλεια που επιβάλει στις σύγχρονες κοινωνίες ένας ανεξήγητος μιμητισμός. Μήπως όμως μέσα από αυτό τον κοινωνικό πειραματισμό που κοιτά κυρίως το περίγραμμα μιας πολιτικής απαξίωσης, υπό το πρίσμα μιας κριτικής ελαφρότητας μπορεί να προκύψει κάτι θετικό;\nΜήπως αν αυτό το έναυσμα της μαζικότητας, άλλαζε πορεία στην εξέλιξη του και μετασχηματίζονταν σε άσκηση ουσιώδους κριτικής και εστίασης σε θέματα σημαντικά, να έδινε άλλα αποτελέσματα; Ενδεχομένως να προέκυπτε κάτι το αξιοθαύμαστο κι ένας νέος κοινωνικός μηχανισμός, ο οποίος θα συνέβαλε στην αυτορρύθμιση ενός συστήματος, το οποίο από καιρό έχει απωλέσει βασικά γρανάζια λειτουργίας. Ίσως όμως και να μην άλλαζε απολύτως τίποτα\n. Όμως μέσα στα γενικότερα μισοάδεια ποτήρια της ασπρόμαυρης καθημερινότητας, ενδεχομένως το βότσαλο της σημερινής κοινωνικής κριτικής και της πολιτικής ελαφρότητας, να μετατραπεί στην πέτρα του αύριο, η οποία θα σπάσει τα δεσμά της κατεστημένης πολιτικής υπανάπτυξης και θα οδηγήσει πιθανά στην ανάκτηση μέρους, της αναγκαίας ποιότητας για τη δημοκρατία.


by Δημήτρης Μπιτολάς 17/09/2020 19:41 601\nΚατάσκοποι στην Ελλάδα: Ένας θόρυβος διατάραξε την ησυχία του Πενταγώνου πριν από τέσσερα χρόνια. Οι φρουροί αδυνατούσαν να προσδιορίσουν τον ήχο. Όμως, ο αξιωματικός υπηρεσίας ειδοποιήθηκε αμέσως. Ο τελευταίος ζήτησε να ανάψουν όλους τους προβολείς. Έτσι, κατάφεραν να δουν όλοι το ιπτάμενο drone.\nΤο ελικοπτεράκι πέταγε σε κύκλους πάνω από το Πεντάγωνο, μέχρι να ανάψουν οι προβολείς. Ο χειριστής του, όποιος και αν ήταν, το απομάκρυνε αμέσως. Παρά την κινητοποίηση της ΕΥΠ και των αρχών ασφαλείας, η αναζήτησή του μέσα στην νύχτα, αποδείχθηκε άκαρπη. Στελέχη της Εθνικής Υπηρεσίας Πληροφοριών του τμήματος αντικατασκοπείας που ασχολήθηκαν τότε με την υπόθεση, ήταν αρκετά προβληματισμένα.\nΚατάσκοποι στην Ελλάδα: Κι άλλες περιπτώσεις κατασκόπων\nΔεν ήταν μόνο το ιπτάμενο ελικοπτεράκι που τους είχε προβληματίσει εκείνες τις ημέρες. Ήταν μετά την ανακάλυψη ενός «ύποπτου» πομπού στην Πάρνηθα. Εκείνος «παρενοχλούσε» πτήσεις ελληνικών μαχητικών αεροσκαφών. Είχε προκύψει κι άλλο χτύπημα. Ήταν η σύλληψη ενός Γερμανού υπηκόου στην Κω. Εκείνος φωτογράφιζε φυλάκια και στρατόπεδα του νησιού συστηματικά. Ο συγκεκριμένος κύριος έμενε μόνιμα στο νησί τα τελευταία δύο χρόνια. Είχε στο σπίτι του καταγεγραμμένες τις συντεταγμένες που αντιστοιχούσαν σε στρατόπεδα και δημόσιες υπηρεσίες.\nΕκεί βρέθηκαν κιάλια, διόπτρες, κάρτες μνήμης από φωτογραφική μηχανή και κασέτες βιντεοκάμερας. Δεν είναι ο πρώτος. Σίγουρα δεν πρόκειται να είναι ο τελευταίος πράκτορας που δρα επί ελληνικού εδάφους. Πιθανότατα στρατολογημένος από την ΜΙΤ. Δηλαδή, τη μυστική υπηρεσία πληροφοριών της Τουρκίας.\nΕδώ και δεκαετίες, ο ακήρυχτος πόλεμος ξένων πρακτόρων στη χώρα μας συνεχίζεται με αμείωτη ένταση. Όμως, τα επεισόδια που σπάνια γίνονται γνωστά.\nΚατάσκοποι στην Ελλάδα: Ο Γκαστ, ο Τζον και ο Μπιλ από την Κάρπαθο\nΤρεις από αυτούς άφησαν άλλος λιγότερο και άλλος περισσότερο το στίγμα τους, αφού υπηρέτησαν σε διαφορετικές χρονικές περιόδους στον σταθμό της CIA στην πρεσβεία των ΗΠΑ στην Αθήνα και είχαν ελληνικές ρίζες. Ο πρώτος ήταν ο πολύς Γκαστ Αβράκοτος. Εκείνος κατά την διάρκεια της χούντας, πρότεινε στους συνταγματάρχες να δολοφονήσουν τον Ανδρέα Παπανδρέου, που είχε συλληφθεί. «Καθαρίστε το, το καθίκι. Αν δεν το κάνετε και τον αφήσετε να φύγει, θα σας δημιουργήσει προβλήματα» ήταν η προτροπή του Γκαστ προς τους πραξικοπηματίες. Όμως, δεν υλοποιήθηκε.\nΟ δεύτερος ήταν ο Τζον Κυριάκου, που ασχολήθηκε εκτενώς με την τρομοκρατία και την 17Ν. Ο τρίτος ο περίφημος Γουίλιαμ Μπασίλ ή όπως έγινε ευρύτερα γνωστός ο «Μπίλ από την Κάρπαθο». Ήταν ουσιαστικά αυτός που πρωταγωνίστησε στο σκάνδαλο των υποκλοπών. Τότε, με καρτοτηλέφωνα-«σκιές» οι Αμερικανοί παρακολουθούσαν τις συνομιλίες δεκάδων στελεχών της κυβέρνησης Καραμανλή. Φυσικά, το ίδιο ίσχυε και για τον πρωθυπουργό. Πριν από αυτόν, δύο άλλοι «συνάδελφοί» του είχαν συλληφθεί μέσα σε ένα βαν επί της οδού Μηθύμνης στην Κυψέλη. Αυτό έλαβε χώρα στις 16 Νοεμβρίου του 1993.\nΚατάσκοποι στην Ελλάδα: Κι άλλες πληροφορίες\nΉταν αμφότεροι πράκτορες της CIA. Είχαν στήσει ένα κύκλωμα παρακολούθησης υπόπτων για συμμετοχή στην 17Ν. Επίσης, μέσα στο βαν βρέθηκαν περούκες, φωτογραφικές μηχανές, ασύρματοι και στρώματα για ύπνο. Ο Μάικ Μπέικερ και ο Τσαρλς Φάντις οδηγούνται στο αστυνομικό τμήμα. Ο πρώτος δίνει ψεύτικο όνομα και ο δεύτερος λέει το αυτονόητο: «Είμαι ο Τσαρλς Φάντις, Β’ Γραμματέας στην Αμερικανική Πρεσβεία και μην τολμήσετε να μας ακουμπήσετε, γιατί θα δημιουργηθεί διπλωματικό επεισόδιο».\nΗ Πλέιμ στρατολόγησε αρκετούς Έλληνες και, όπως έγραψε και αυτή στο βιβλίο της, ανάμεσά τους ήταν και ένας πολύ γνωστός Έλληνας πολιτικός, το όνομα του οποίου δεν αποκάλυψε. Καλυμμένη πίσω απο την διπλωματική της ιδιότητα στην Αθήνα, ήταν μια εντυπωσιακή ξανθιά γυναίκα, η οποία κυκλοφορούσε στα πιο in μαγαζιά του Κολωνακίου, ψάχνοντας για «πηγές» και υποψήφιους πληροφοριοδότες.\nΚατάσκοποι στην Ελλάδα: O Τούρκος «διπλωμάτης»\nΟ Μουτσάτσι όμως φυλασσόταν από πράκτορες της KGB, οι οποίοι τον συνόδευαν σε όλες τις μετακινήσεις του στην Αθήνα. Οι Ισραηλινοί τον περίμεναν ένα βράδυ, έχοντας παγιδεύσει το δωμάτιό του με εκρηκτικά, όταν όμως αυτά δεν λειτουργησαν, ένας πράκτορας ανέβηκε στο δωμάτιο και τον ανατίναξε, πετώντας μέσα δύο χειροβομβίδες. Εμείς ως χώρα, απλά βρεθήκαμε εκείνο το βράδυ ένας ενδιάμεσος κρίκος σε μια από τις πολλές διαδρομές της εκδίκησής τους ανά την Ευρώπη…\n30/08/2021 18:34 212\n03/12/2020 18:40 03/12/2020 17:33 945\n30/10/2020 18:10 30/10/2020 17:38 1616


Ταξίδι στο Πόρτο: Τι να δείτε και να κάνετε το 2019! | Skyscanner Greece\nnews inspiration Ταξίδι στο Πόρτο: Τι να δείτε και να κάνετε το 2019!\nΑναρτήθηκε στις\t 21/02/2019 από Μarianna Κourkouni\nΤαξίδι στο Πόρτο: Τι να δείτε και να κάνετε το 2019!\nΗ Skyscanner συγκέντρωσε προτάσεις και ιδέες για να εμπλουτίσετε ένα ταξίδι στο Πόρτο με εικόνες που θα θυμάστε για μια ζωή! Πάμε στοίχημα;\nΦθηνά Αεροπορικά για Πόρτο\nΤο αντίπαλο δέος της πρωτεύουσας της Πορτογαλίας, της Λισαβόνας, είναι το γραφικό Πόρτο. Η πατρίδα του κρασιού πόρτο, του ποταμού Ντούρο και της καρποσταλικής γέφυρας Dom Luis I είναι μια πόλη-χάρμα οφθαλμών, που όσες φορές και να επιστρέψει κανείς, απλά… δεν την χορταίνει!\nΤαξίδι στο Πόρτο της Πορτογαλίας : Μια λίστα με τα καλύτερα αξιοθέατά του:\n1. Μπείτε στα κελάρια κρασιού του Πόρτο\nΤο γλυκό και με μεστή γεύση κρασί πόρτο είναι ανάμεσα στα πιο αναγνωρίσιμα προϊόντα που παράγει το Πόρτο. Ακόμα και αν δεν θεωρείτε τον εαυτό σας λάτρη του κρασιού, μια εκδρομή στην Vila Nova de Gaia αξίζει και με το παραπάνω. Η Vila Nova de Gaia είναι η εύφορη περιοχή που αναπτύσσεται στην απέναντι όχθη του Ντούρο, γνωστή για την ποιότητα κρασιού της. Εδώ έχουν τη βάση τους κάποια από τα κορυφαία οινοποιία των ντόπιων ποικιλιών πόρτο. Κάποια από αυτά μετρούν πάνω από 300 χρόνια λειτουργίας και ιστορίας!\nΚλείστε μια περιήγηση σε ένα ή και περισσότερα από αυτά και ξεναγηθείτε στα πιο ιστορικά κελάρια της Πορτογαλίας. Δοκιμάστε λευκές, ροζέ και κόκκινες ποικιλίες με τα πιο ταιριαστά πορτογαλικά εδέσματα και χαρίστε στον εαυτό σας την πιο γλυκιά ανάμνηση από την εκδρομή στο Πόρτο!\nΔείτε τις προτάσεις της Skyscanner για το τι αξίζει να δείτε και να κάνετε σε μια απόδραση στην Πορτογαλία!\n2. Περάστε το κατώφλι του Βιβλιοπωλείου Lello\nΧώρια από το γεγονός ότι είναι ένα από τα πιο όμορφα στον κόσμο, το βιβλιοπωλείο Livraria Lello είναι διάσημο και για κάτι ακόμα πιο… μαγικό. Εδώ ερχόταν και εμπνεόταν η αγαπημένη συγγραφέας των βιβλίων και μετέπειτα ταινιών Χάρι Πότερ, η Τζ. Κ. Ρόουλινγκ, το διάστημα που έμενε στο Πόρτο.\nΕκτός από τόπος γέννησης ενός από τα πιο επιτυχημένα franchise όλων των εποχών, το Βιβλιοπωλείο Lello είναι και κομμάτι της νεότερης ιστορίας του Πόρτο. Συγκεκριμένα, χρονολογείται από το 1906! Θα το βρείτε στο 144 της κεντρικής Rua das Carmellitas, κοντά σε ένα ακόμα αξιοθέατο που θα δείτε στην εκδρομή στο Πόρτο, στην Igreja do Carmo.\nTip: Οπλιστείτε με υπομονή γιατί πολλοί είναι οι φαν του Χάρι Πότερ που θέλουν να δουν τη Livraria Lello μαζί με εσάς.\n3. Περπατήστε στους δρόμους των azulejos\nΊσως τίποτε άλλο δεν φωνάζει περισσότερο «Πορτογαλία» από τα azulejos. Μάλιστα, δεν θα ήταν υπερβολή εάν λέγαμε πως αυτά τα διακοσμητικά κεραμικά πλακάκια αποτελούν εδώ ένα είδος street art, στολίζοντας δρόμους, τοίχους κτιρίων και κάθε πιθανή και απίθανη γωνιά του Πόρτο.\nΤα μοτίβα που θα δείτε να κυκλοφορούν γύρω σας είναι πολλά και διαφορετικά, συνθέτοντας το πιο ιδιαίτερο φόντο για φωτογραφίες και selfies. Πολλά αναπαριστούν σκηνές της καθημερινότητας ή μάχες, ενώ άλλα φέρουν αφηρημένα σχέδια που επαναλαμβάνονται, συνθέτοντας ένα ομοιόμορφο καλλιτεχνικό αποτέλεσμα. Στα περισσότερα από αυτά θα δείτε πως κυριαρχεί ο συνδυασμός του μπλε-γαλάζιου με το λευκό, με τρίτο χρώμα στην παλέτα τους το κίτρινο.\nTip: Εάν ακολουθήσετε τη διαδρομή των περίτεχνων azulejos στην πόλη, σίγουρα θα καταλήξετε στον σιδηροδρομικό σταθμό São Bento και τις εκκλησίες Igreja de Santo Ildefonso και Igreja do Carmo.\nΤο Πόρτο είναι ένα από τα καλύτερα ταξίδια που προτείνει η Skyscanner για τον Μάιο. Διαβάστε ποια άλλα βρίσκονται στη λίστα!\n4. Πάρτε το χρόνο σας απολαμβάνοντας τις όχθες του Ντούρο\nΌπως η Ελλάδα, έτσι και η Πορτογαλία δεν στερείται τον ήλιο. Τις ηλιόλουστες μέρες δεν υπάρχει τίποτα καλύτερο από το να πιάσετε τραπέζι μπροστά στον Ντούρο. Χαλαρώστε βλέποντας τη γέφυρα Dom Luis I, τα παραδοσιακά βαρκάκια και σπιτάκια της αντίπερα όχθης πίνοντας καφέ ή κρασί και δοκιμάζοντας λαχταριστά εδέσματα και γλυκά.\nΑκόμα και αν δεν θέλετε να καθίσετε σε κάποιο από τα παραποτάμια στέκια, υπάρχουν εναλλακτικές. Ανάλογα με τα γούστα σας, επιλέξτε να κάνετε βόλτες πάνω-κάτω στην περατζάδα, να πιάσετε πόστο στην προβλήτα ή να δείτε το ποτάμι κατά μήκος σε μια βαρκάδα. Αυτή η τελευταία δραστηριότητα, θα σας χαρίσει κάποιες από τις πιο μαγικές εικόνες της εκδρομής σας στο Πόρτο!\nΗ… γειτονισσα της Πορτογαλίας είναι ένα ακόμα από τα ταξίδια που θα σας γεμίσουν συγκινήσεις. Δείτε τα μέρη στο χάρτη που θα πρέπει να επισκεφθείτε σε ένα ταξίδι στην Ισπανία!\n5. Στρώστε πικ νικ απολαμβάνοντας θέα από ψηλά\nΤο Πόρτο είναι γεμάτο πανέμορφα, υπερυψωμένα σημεία όπου μπορείτε να επισκεφθείτε για φωτογραφίες και χάζι στην πόλη από ψηλά. Κινηθείτε πρώτα προς την αγορά Bolhão με τα χαριτωμένα σημαιάκια και πακετάρετε ό,τι σας κάνει κέφι για ένα ξεχωριστό πικ νικ.\nΑπό την πλατεία και Miradouro (ωραίο σημείο για θέα) da Vitória θα έχετε την ευκαιρία να δείτε πολλά από τα αξιοθέατα από ψηλά. Ακόμα καλύτερα, για να απολαύσετε μαγευτική θέα σε πράσινο «κάδρο», ανηφορίστε προς κάποιο από τα πάρκα της πόλης. Δύο από τα κορυφαία είναι το Miradouro das Virtudes και το Palácio de Cristal με τους εκλεπτυσμένους και περιποιημένους κήπους.\nTip: Τα miradouros είναιτα καλύτερα σημεία για να απολαύσετε ένα ηλιοβασίλεμα κατά τη διάρκεια της εκδρομής σας στο Πόρτο!\n6. Διασχίστε τη διάσημη γέφυρα Dom Luis I\nΤο απόλυτο σήμα-κατατεθέν και highlight της εκδρομής σας στο Πόρτο είναι η διάσημη γέφυρα Dom Luis I. Σίγουρα την έχετε ξαναδεί να πρωταγωνιστεί σε φωτογραφίες και καρτ πορτάλ. Και αν σας θυμίζει τον Πύργο του Άιφελ, είναι γιατί σχεδιάστηκε από έναν μαθητή του διάσημου αρχιτέκτονα, του Γκούσταβ Άιφελ. Μάλιστα, τη χρονιά που ολοκληρώθηκε, το 1886, αποτελούσε τη μακρύτερη σιδερένια γέφυρα στον κόσμο!\nΗ κάτω πλευρά της έχει δοθεί για την κυκλοφορία των αυτοκινήτων, ενώ το επάνω τμήμα της διασχίζει το μετρό. Οι κοντινότερες στάσεις μετρό η São Bento από τη μεριά του Πόρτο και η Jardim do Morro στην αντίπερα όχθη, στην Gaia. Και οι δύο στάσεις ανήκουν στην κίτρινη γραμμή D.\nTip: Περάστε απέναντι στην Gaia με τα πόδια και γυρίστε με το μετρό ή το αντίθετο. Έτσι, θα απολαύσετε την συνοικία Ribeira και τον ποταμό Ντούρο και από τα δύο επίπεδα της γέφυρας.\nΗ Skyscanner συγκέντρωσε τις αργίες του 2019 και προτείνει πώς μπορείτε να μετατρέψετε 20 ημέρες άδειας σε 50 ημέρες ταξιδιού!\n7. Φωτογραφίστε τη συνοικία Ribeira\nH πιο όμορφη και ιστορική γειτονία που θα δείτε στην εκδρομή σας στο Πόρτο ακούει στο όνομα Ribeira και βρέχεται από τον Ντούρο. Τα πολύχρωμα σπιτάκια και οι κόκκινες σκεπές τους χαρίζουν άπλετη ομορφιά σε αυτήν τη φωτογενή συνοικία, που έχει ανακηρυχθεί μνημείο της UNESCO. Εδώ συγκεντρώνονται και αρκετά από τα σημεία ενδιαφέροντος, όπως η Igreja de São Francisco, το Palácio da Bolsa, ο καθεδρικός Sé και τα σπιτάκια της Cais da Ribeira. Εκτός από τα παραπάνω, στη Ribeira θα βρείτε και το Μουσείο Misericórdia και τους κήπους Jardim do Infante Dom Henrique.\nΆκρως… σαγηνευτικό είναι το τείχος Bacalhoeiros με τις νοσταλγικές προσόψεις των σπιτιών, που στέκουν στην όχθη αγναντεύοντας το ποτάμι. Περπατήστε στη Rua da Reboleira, ξαποστάστε στην πλατεία Cubo και πάρτε το δρόμο για το τελεφερίκ Guindais. Η διαδρομή μπορεί να είναι σύντομη αλλά προσφέρει θέα που κόβει την ανάσα!\n8. Δοκιμάστε τις αυθεντικές γεύσεις της τοπικής κουζίνας\nΔεν υπάρχει καλύτερος τρόπος για να μυηθείτε στον πολιτισμό και στην κουλτούρα μιας περιοχής από το να δοκιμάσετε την κουζίνα της και σίγουρα στο Πόρτο θα φάτε και θα πιείτε εξαιρετικά! Η μαγειρική των ντόπιων τιμά την εγχώρια παραγωγή και δείχνει πως οι Πορτογάλοι έχουν ανάλογα καλή σχέση με την κουζίνα τους, όπως ακριβώς και οι Έλληνες.\nΖωμοί, σούπες, πολλά θαλασσινά και χορταστικά κρεατικά κάνουν την εμφάνισή τους στα περισσότερα πιάτα, ενώ σχεδόν πάντα ξεχωρίζει σε μικρό ή μεγαλύτερο βαθμό το σκόρδο ως συστατικό. Η σούπα caldo verde, το μιξ πλατό tripas à moda do porto, το «πειραγμένο» σάντουιτς francesinha, το πορτογαλικό cozido και ο κρεμώδης βακαλάος θα είναι στις τοπ επιλογές σας. Τα pastéis de chaves μοιάζουν με τα δικά μας κιμαδοπιτάκια και έχουν αναγνωριστεί ως προϊόν προστατευόμενης γεωγραφικής ένδειξης.\nTip: Μετά από ένα αλμυρό έρχεται πάντα ένα γλυκό! Μη φύγετε από το Πόρτο εάν δεν δοκιμάσετε αμυγδαλόταρτα tarte de amêndoa και το κρεμώδες pastel de natas, ίσως το πιο δημοφιλές γλύκισμα για Πορτογάλους και ταξιδώτες.\n9. Ακολουθήστε τους ντόπιους στα φεστιβάλ\nΤα φεστιβάλ και οι διάφορες εκδηλώσεις μας δίνουν πάντα μια καλή αφορμή για ταξίδια και το Πόρτο είναι μια απο τις πόλεις που δεν θα σας απογοητεύσει.\nΓια να συνδυάσετε την εκδρομή σας στο Πόρτο με βόλτες και βουτιές στις παραλίες, τσεκάρετε τα καλύτερα φεστιβαλικά ραντεβού του καλοκαιριού. Το μουσικό φεστιβάλ NOS Primavera Sound, η γιορτή Festa de S. João do Porto και το φεστιβάλ σύγχρονης τέχνης Serralves em Festa θα σας κάνουν να ψάχνετε εισιτήρια για Ιούνιο. Το Marés Vivas Festival φέρνει τους μουσικόφιλους στο Πόρτο τον Ιούλιο και το Noites Ritual Rock τον Αύγουστο.\nΠληροφορίες για το ταξίδι σας στο Πόρτο\nΜια ζωντανή και νεανική φοιτητούπολη όπως είναι το Πόρτο έχει έντονη νυχτερινή ζωή, ποτό και φαγητό σε χαμηλές τιμές και ενδιαφέρουσες εκδηλώσεις όλο τον χρόνο.\nΕάν αναρωτιέστε που να μείνετε, τσεκάρετε τα ξενοδοχεία στις κορυφαίες και πιο κεντρικές συνοικίες του Πόρτο: την Ribeira, την Baixa, την Cedofeita και την Boavista.\nTo Πόρτο έχει πολλές όμορφες παραλίες για να δείτε, να κολυμπήσετε ή ακόμα και να κάνετε θαλάσσια σπορ. Για να μη χρειαστεί να απομακρυνθείτε πολύ, μπορείτε να επιλέξετε κάποια από τις πλησιέστερες στο Foz do Douro. Αλλιώς νοικιάστε αυτοκίνητο και φύγατε για μια ημερήσια εκδρομή!\nΕάν σκοπεύετε να επισκεφθείτε πολλά μουσεία και αξιοθέατα, μπορείτε να μειώσετε τα έξοδά σας βγάζοντας την τουριστική κάρτα Porto Card.


Ο ΕΦΚΑ σχετικά με την οργανωτική του δομή\n'Αμεση εξυπηρέτηση στον πολίτη\nΗ διοικητική διαίρεση της Ελλάδας με βάση το Σχέδιο Καλλικράτης και το Σχέδιο Καποδίστριας.\nΗ χαρτογράφηση όλων των Δήμων της Ελλάδας ανά Περιφερειακή Ενότητα με βάση το Σχέδιο Καλλικράτης.\nΗ Ελλάδα με βάση το σχέδιο Καποδίστριας έχει 51 Νομούς και με βάση το σχέδιο Καλλικράτης έχει 74 Περιφερειακές Ενότητες και το Αυτοδιοίκητο Τμήμα του Αγίου Όρους.\nΗ Αττική με βάση το σχέδιο Καλλικράτης χωρίζεται σε οκτώ (8) Περιφερειακές Ενότητες (ΠΕ). Η ΠΕ Πειραιώς και η ΠΕ Νήσων υπολογίστηκε ως μία ΠΕ.


Θεόφιλος Μιχαλάτος: Τι θα κάνω αν βγω δήμαρχος Αργοστολίου | KefalonianMantata\nΘεόφιλος Μιχαλάτος: Τι θα κάνω αν βγω δήμαρχος Αργοστολίου\nΤο Συνδυασμό του «Δημοτική Συμπολιτεία» παρουσίασε σήμερα το απόγευμα στην γεμάτη από κόσμο αίθουσα “Μαρία Σκλαβουνάκη” του Επιμελητηρίου, ο υποψήφιος δήμαρχος Αργοστολίου Θεόφιλος Μιχαλάτος.\nΟ κ. Μιχαλάτος στην ομιλία του κατέθεσε τις θέσεις του καθώς και το πλάνο της επόμενης 4ετίας αν εκλεγεί δήμαρχος, ενώ δεν παρέλειψε να “επιτεθεί” στην τωρινή Δημοτική Αρχή κατηγορώντας την για αλαζονεία αλλά και αναποτελεσματικότητα όσον αφορά τα έργα που είχε αναλάβει.\nΟ υπ. δήμαρχος έθιξε τα κακώς κείμενα της Δημοτικής Αρχής Παρίση και ανέλυσε με λεπτομέρεια το πρόγραμμά του που θα περιλαμβάνει με ισονομία όλες τις περιοχές, όπως το Αργοστόλι, τη Λειβαθώ, τον Έλειο και τα Ομαλά.\nΣτην ομιλία του ο κ. Μιχαλάτος μίλησε και για τις επιθέσεις που δέχεται ως προς το πρόσωπό του, των συνεργατών του αλλά και των επιχειρήσεών του, οι οποίες έχουν ως στόχο, όπως θεωρεί ο κ. Μιχαλάτος να βάλουν τον ίδιο αλλά και τον Συνδυασμό του.\nΤα κύρια σημεία των κινήσεων του υπ. δημάρχου σύμφωνα με τα όσα είπε στο Επιμελητήριο έχουν ως εξής:\nΑναθεώρηση και εκσυγχρονισμός του Γενικού Πολεοδομικού Σχεδίου (Γ.Π.Σ) και της Ζώνης Οικιστικού Ελέγχου (Ζ.Ο.Ε) για να λυθούν τα προβλήματα των χρήσεων γης\nΟλοκλήρωση της πολεοδόμησης της Λάσσης.\nΕπίλυση του κυκλοφοριακού προβλήματος με την εκπόνηση Κυκλοφοριακής μελέτης,\nΔημιουργία περιφερειακών χώρων στάθμευσης στις περιοχές του γηπέδου και της Ναυτικής σχολής και την σύνδεσής τους με δημοτική συγκοινωνία,\nΕξεύρεση μικρότερων χώρων στάθμευσης περιμετρικά του κέντρου της πόλης (Ασπρόχωμα),\nΒελτίωση συνολικά του οδικού δικτύου της πόλης και των πεζοδρομίων\nΟλοκλήρωση του βόρειου και νότιου κλάδου της περιφερειακής οδού,\nΜεταφορά του εμπορικού λιμένα στο χώρο της ΔΕΗ\nΔημιουργία σταθμού υποδοχής λυμάτων βυτιοφόρων εκτός πολεοδομικού ιστού της πόλης και εκτός της περιοχής της Λάσσης.\nΠλήρης απομάκρυνση των σωλήνων αμιάντου από το δίκτυο ύδρευσης της πόλης (Λαϊκές Κατοικίες).\nΣύνδεση με το βιολογικό καθαρισμό των οικισμών Κομποθεκράτων – Χελμάτων – Σπηλίων – Μηνιών.\nΔημιουργία Δημοτικής Πινακοθήκης στο κτίριο της Τράπεζας της Ελλάδος.\nΑξιοποίηση συνολικά του κτιριακού αποθέματος των εγκαταλελειμμένων Δημοτικών κτιρίων\nΚατασκευή νέων σχολικών μονάδων στο οικόπεδο του Ξενία.\nΣυντήρηση και επέκταση του Κλειστου Γυμναστήριου.\nΕνίσχυση στατικά της κερκίδες του γηπέδου ποδοσφαίρου.\nΑνοιγμα της Κοινωνικής Δομής απασχόλησης για άτομα με ειδικές ανάγκες στο χώρο του καφενείου της Καμπάνας.\nΕκπονούμε Νέο Κανονισμό Καθαριότητας και αναδιοργανώνουμε της Υπηρεσίες Καθαριότητας του Δήμου.\nΕπεκτείνουμε το ΧΥΤΑ για την κάλυψη των αναγκών του νησιού τις επόμενες δεκαετίες.\nΔιευρύνουμε την ανακύκλωση σε όλα τα ρεύματα στερεών αποβλήτων,\nΕνισχύουμε το πράσινου και τις φυτεύσεις στους κοινόχρηστους χώρους, μετά από Ολοκληρωμένη Μελέτη Πρασίνου που θα σέβεται την τοπική χλωρίδα και την φυσιογνωμία του νησιού.\nΠροχωρούμε στην ανάπλαση των πλατειών στις Λαϊκές κατοικίες και τους οικισμούς.\nΕνοποιούμε την περιπατητική διαδρομή Κουτάβου με την Γέφυρα De Bosset.\nΠροχωρούμε στο Καθορισμό των διοικητικών ορίων των Κοινοτήτων για την ορθή κατανομή των ανταποδοτικών εσόδων ΑΠΕ.\nΑποκαθιστούμε το δρόμο της Λαγκάδας με ασφαλή παροχέτευση των όμβριων υδάτων.\nΑποκαθιστούμε το δρόμο πρόσβασης των Κουρουκλάτων.\nΟλοκληρώνουμε το Ναυτικό Μουσείο των Φάρσων.\nΑξιοποιούμε το Μπάσιο Κληροδότημα στα Διλινάτα.\nΚατασκευάζουμε χλοοτάπητα στο γήπεδο των Διλινάτων.\nΑναβαθμίζουμε το Αλιευτικό Καταφύγιο στα Ζόλα.\nΣυντηρούμε την αγροτική οδοποιία\nΔρομολογούμε το έργο της κατασκευής του Βιολογικού Καθαρισμού\nΠροχωράμε στην ανάπλαση της παραλίας του Λουρδά και βελτιώνουμε την πρόσβαση και τις συνθήκες στάθμευσης σε όλες τις παραλίες.\nΑξιοποιούμε το Τουριστικό καταφύγιο της Αγίας Πελαγίας.\nΑντικαθιστούμε τους σωλήνες ύδρευσης από αμίαντο στην Πεσάδα, στη Λακήθρα, στις Κεραμειές και στα Σπαρτιά\nΟλοκληρώνουμε την Πλατεία Βλαχάτων και τον περιφερειακό δρόμο της Πεσάδας. Ολοκληρώνουμε τη μελέτη κατασκευής νέου λιμανιού στην Πεσάδα\nΕγκαθιστούμε μόνιμο συνεργείο καθαριότητας και ζητημάτων καθημερινότητας με έδρα τις Κεραμειές και χωρική αρμοδιότητα την Λειβαθώ\nΣτηρίζουμε τον θαλάσσιο τουρισμό και τον τουρισμό περιήγησης και περιπέτειας στην ακτογραμμή της Λειβαθούς\nΠροχωρούμε στη Μελέτη και Κατασκευή χερσαίων εγκαταστάσεων στο λιμένα του Πόρου.\nΕγκαθιστούμε πλωτή προβλήτα στο λιμένα του Πόρου για τη δημιουργία μαρίνας τουριστικών σκαφών.\nΟλοκληρώνουμε την ανάπλαση της παραλιακής ζώνης στη θέση «Ράγια» του Πόρου.\nΟλοκληρώνουμε την πολεοδομική μελέτη επέκτασης σχεδίου της πόλης του Πόρου.\nΔημιουργούμε πυροσβεστικού σταθμού στην Πάστρα.\nΟλοκληρώνουμε και ασφαλτοστρώνουμε την περιφερειακή οδό Σκάλας.\nΕκπονούμε και εφαρμόζουμε ολοκληρωμένη μελέτη για την ανάπλαση και αξιοποίηση του παραλιακού μετώπου καθώς και την προστασία της παραλίας της Σκάλας.\nΚατασκευάζουμε κόκκινο δίκτυο επανάχρησης του επεξεργασμένου νερού του βιολογικού της Σκάλας.\nΤοποθετούμε ΑΠΕ στο χώρο του βιολογικού Σκάλας για τη μείωση του κόστους λειτουργίας.\nΠροχωρούμε στην ανάπλαση του παραλιακού μετώπου του οικισμού του Κατελειού.\nΕγκαθιστούμε μόνιμο συνεργείο καθαριότητας και ζητημάτων καθημερινότητας με έδρα τον Πόρο και χωρική αρμοδιότητα την Δημοτική Ενότητα Ελειού – Πρόνων.\nΚατασκευάζουμε νέο Γυμνασίου Ελειού – Πρόνων στο ΟΤ6 του ρυμοτομικού σχεδίου του Πόρου.\nΑναδεικνύουμε τους αρχαιολογικούς χώρους και την ιστορική κληρονομιά του Πόρου με την Δημιουργία Μουσείου και θεματικών δράσεων.\nΠροχωράμε στη Διασύνδεση του Πόρου και του Κατελειού με την κρουαζιέρα δημιουργώντας swimming stop στον Κατελειό για τους επισκέπτες των κρουαζιερόπλοιων και ξενάγηση στους αρχαιολογικούς χώρους του Πόρου.\nΠροχωρούμε στην αντικατάσταση του παλαιού δικτύου ύδρευσης και στην επισκευή των υδροδεξαμενών Επανοχωρίου – Μιχάτων.\nΣτην εκμετάλλευση της γεώτρησης στη ΛΑΜΠΗ.\nΣτο εξορθολογισμό και στη μείωση της τιμής νερού μέσω ελάττωσης του κόστους με χρήση ΑΠΕ.\nΣτη διευθέτηση των ρεμάτων της περιοχής.\nΣτην ασφαλτόστρωση του δρόμου του Φαγιά και στη μελέτη του οδικού άξονα Φαγιάς – Παλιά Βαλσαμάτα – Αγραπιδιές.\nΣτην τοποθέτηση δημοτικού φωτισμού στον δρόμο από την Εκκλησία του Αγίου Γερασίμου προς το κτήριο του Συνεταιρισμού.\nΣτην επισκευή και τοποθέτηση νέου τάπητα στο προαύλιο χώρο του Δημοτικού Σχολείου.\nΣτην αξιοποίηση της ήδη υπάρχουσας κλειστής βιβλιοθήκης σαν χώρο εκπαιδευτικών δραστηριοτήτων των νέων της Κοινότητας με δωρεάν WI-FI.\nΣτη λειτουργία του ΚΑΠΗ στα πλαίσια των κοινωνικών υπηρεσιών του Δήμου.\nΣτην αξιοποίηση και λειτουργία του Μουσείου Ελάτης που βρίσκεται σε εγκατάλειψη στο Επανοχώρι.\nΣτην επισκευή και αξιοποίηση του γηπέδου των Ομαλών .\nΣτη δημιουργία υπαίθριου γυμναστηρίου σε χώρο της Κοινότητας καθώς και στην κατασκευή γηπέδου 5Χ5\nΟλόκληρη η ομιλία του κ. Μιχαλάτου έχει ως εξής:\nΗ παρουσία σας σήμερα εδώ, στο χώρο του Επιμελητηρίου, αποτελεί τιμή για μένα.\nΣας υποδέχομαι και σας καλωσορίζω με ιδιαίτερη χαρά, με αισθήματα ικανοποίησης και ευθύνης. Η ανταπόκρισή σας, στο κάλεσμα για συστράτευση, ενόψει των Αυτοδιοικητικών εκλογών, ενόψει του αγώνα της 26ης Μαΐου, είναι μεγάλη και σας ευχαριστώ. Η παρουσία σας σήμερα εδώ και η στήριξή σας, είναι ένα μήνυμα εμπιστοσύνης στο εγχείρημά μας.\nΠιστεύω βαθιά ότι απόψε, όλοι μαζί μπορούμε να βάλουμε ένα μικρό, πολύτιμο λιθαράκι, στην προσπάθεια μας να οδηγήσουμε το Δήμο μας και το νησί μας, σε μια νέα πλατιά και ειλικρινή Κοινωνική Συνεργασία.\nΣτη προσπάθεια μας να διαμορφώσουμε μια νέα Πολιτισμένη Καθημερινότητα για όλους μας, μια καθημερινότητα που σέβεται τον πολίτη, τις ευάλωτες κοινωνικές ομάδες, τα άτομα με αναπηρία.\nΣτη προσπάθεια μας να διαμορφώσουμε, έναν νέο Οδικό Χάρτη Ανάπτυξης του τόπου μας. Έναν Οδικό Χάρτη που θα διασφαλίζει την ισόρροπη οικονομική ανάπτυξη μεταξύ όλων των περιοχών, με σεβασμό στο περιβάλλον, στην ιστορία και στον πολιτισμό μας.\nΘέλω επίσης να καλωσορίσω, τα Μέσα Μαζικής Ενημέρωσης του νησιού μας, που ανταποκρίθηκαν στην πρόσκλησή μας, και παραβρίσκονται εδώ, για να καλύψουν τη σημερινή παρουσίαση του συνδυασμού μας. Έχοντας συναίσθηση της σπουδαιότητας του ρόλου σας, σας ευχαριστώ από καρδίας και σας προσκαλώ να συμμετέχετε το επόμενο διάστημα, στη διαδρομή μας μέσα στην κοινωνία, στη διαδρομή της Δημοτικής Συμπολιτείας, στο κέντρο και στην περιφέρεια του Δήμου μας.\nΑπό το Αργοστόλι και τη Θηνιά, έως τη Λειβαθώ, τον Πόρο, τη Σκάλα και τα Ομαλά.\nΣας προσκαλώ να μας ακολουθήσετε από κοντά, και να αποτυπώσετε τις αγωνίες και τους φόβους των συμπολιτών μας, τα προβλήματα και τις αντιξοότητες που αντιμετωπίζουν, τις ανάγκες, τις προσδοκίες και τα όνειρα που έχουν, τις προτάσεις και τις ιδέες τους για την βελτίωση της καθημερινότητας, για την αξιοποίηση των δυνατοτήτων των περιοχών τους. Τ\nέλος, θα ήθελα να ευχαριστήσω θερμά, τόσο τον πρόεδρο του Επιμελητηρίου, τον κύριο Σταύρο Σπαθή, όσο και τα μέλη του Διοικητικού Συμβουλίου του Επιμελητηρίου, για την ευγενική παραχώρηση της αίθουσας για την αποψινή μας παρουσίαση.\nΝιώθω ότι βρίσκομαι σε ένα χώρο φιλόξενο, σε ένα χώρο οικείο σε μένα, σε ένα χώρο με μεγάλη συμβολική δύναμη, σε ένα χώρο πραγματικό αρωγό και σύμβουλο των επιχειρήσεων του νησιού μας. Φίλες και φίλοι, Δεν είναι τυχαίο το γεγονός ότι ξεκινάμε σήμερα την προσπάθειά μας από εδώ, από το χώρο του Επιμελητηρίου Κεφαλονιάς & Ιθάκης. Από το χώρο που στεγάζει τις μικρομεσαίες επιχειρήσεις του νησιού μας, τη ραχοκοκαλιά της τοπικής μας οικονομίας. Από ένα χώρο ενότητας και συνεργασίας, Από ένα χώρο που εκφράζει και αντιπροσωπεύει το σύνολο των επιχειρήσεων, και των παραγωγικών κλάδων της οικονομίας μας, στο εμπόριο, στον τουρισμό, στις υπηρεσίες. Από ένα χώρο που πασχίζει να δώσει ώθηση στην τοπική μας οικονομία, που πασχίζει να στηρίξει την ανάπτυξη και την απασχόληση, που πασχίζει να δημιουργήσει νέες θέσεις εργασίας στο νησί μας, να βελτιώσει τα οικογενειακά εισοδήματα, να βελτιώσει τις ζωές μας. Από ένα χώρο που καλλιεργεί στην πράξη τις έννοιες της ενότητας και της συνεργασίας.\nΓιατί και η Δημοτική Συμπολιτεία όνομα που δεν επιλέξαμε τυχαία αυτό υποδηλώνει Ενότητα και ισοτιμία όλων των περιοχών του Δήμου. Ειλικρινή συνεργασία πολιτικών και κοινωνικών στελεχών που την απαρτίζουν.\nΠιστεύουμε βαθιά ότι με την ενότητα και τη συνεργασία όλων μας, των επιχειρήσεων, των εργαζομένων και του Δήμου, μπορούμε να πάρουμε τις σωστές αποφάσεις, μπορούμε να κερδίσουμε ένα πραγματικά καλύτερο αύριο, μπορούμε να δημιουργήσουμε μια νέα, καλύτερη μέρα για μας και τις οικογένειές μας. Η ενότητα και η συνεργασία, άλλωστε, είναι ο βασικός πυλώνας, είναι το θεμέλιο της Δημοτικής μας Παράταξης. Αντιπροσωπεύω μια Δημοτική Παράταξη που στέκεται, μακριά από κόμματα, μακριά από διαχωριστικές γραμμές, μακριά από πολιτικές εξαρτήσεις, μακριά από πολιτικές σκοπιμότητες και πολιτικές επιρροές.\nΑντιπροσωπεύω μια Δημοτική Παράταξη η οποία, απέναντι στη αλαζονεία και την έπαρση, αντιτάσσει το σεβασμό στον πολίτη και στο συνομιλητή, απέναντι στη συγκέντρωση αρμοδιοτήτων και εξουσιών σένα άτομο, αντιτάσσει την ειλικρινή συνεργασία και την ομαδική δουλεία, απέναντι στην αδιαφάνεια και τις “υπόγειες διαδρομές”, αντιτάσσει τη διαφάνεια και τη λογοδοσία, απέναντι στη διάκριση των πολιτών σε ευνοούμενους και μη , σε δικούς μας και μη δικούς μας, αντιτάσσει την ίση μεταχείριση, την ισονομία και την ισοπολιτεία.\nΑντιπροσωπεύω μια Δημοτική Παράταξη, που φιλοδοξεί να ενώσει την τοπική μας κοινωνία και να βάλει στο περιθώριο τις ακραίες φωνές, τις φωνές του διχασμού. Που φιλοδοξεί να διαμορφώσει έναν νέο πολιτικό πολιτισμό, μια νέα κοινωνική συμμαχία.\nΣτη σημερινή κρίσιμη συγκυρία για τον τόπο μας, ωρίμασε πλέον η ανάγκη να ενωθούμε όλοι μαζί, να να ενώσουμε τις δυνάμεις μας, για να φύγει η παρούσα Δημοτική Αρχή.\nΗ Δημοτική Αρχή της αλαζονείας, της πολυτέλειας, της χλιδής, της έπαρσης, του διχασμού και της αδιαφάνειας. Η Δημοτική Αρχή της καπηλείας κάθε προηγούμενης προσπάθειας, της ανεπάρκειας, της εγκατάλειψης των αναγκών της καθημερινότητας και της περιφέρειας, της βεβήλωσης προσώπων και πολιτικών.\nΕίναι ανάγκη ο τόπος να γυρίσει σελίδα.\nΕίναι ανάγκη να κοιτάξουμε μπροστά, να κοιτάξουμε στο μέλλον, με σχέδιο, αξίες, επίκεντρο τις ανάγκες των πολιτών και όχι τις δικές μας. Αυτό είναι το διακύβευμα των εκλογών. Μπροστά σε αυτή την ανάγκη, Μπροστά σε αυτή την απαίτηση, καταφέραμε το προηγούμενο διάστημα να βρεθούμε όλοι στην ίδια πλευρά, στο ίδιο τραπέζι, στο ίδιο μετερίζι. Προτάξαμε την ευθύνη, εμπιστευτήκαμε ο ένας τον άλλο, αποφασίσαμε ότι χρειάζεται συλλογικότητα για να ξεπεραστούν τα αδιέξοδα.\nΑποφασίσαμε να πορευθούμε όλοι μαζί. Δημιουργήσαμε τη Δημοτική Συμπολιτεία. Μια Δημοτική Παράταξη που ενσωματώνει, παλαιά στελέχη με ακεραιότητα και εμπειρία στην τοπική αυτοδιοίκηση, νέα στελέχη με πάθος, ενθουσιασμό και διάθεση για προσφορά στα κοινά, τεχνοκράτες με κατάρτιση και γνώσεις, που είναι έτοιμοι να οργανώσουν και να λειτουργήσουν το Δήμο μας, ανθρώπους της οικονομίας, της επιχειρηματικότητας και του πολιτισμού που είναι πρόθυμοι να συμβάλλουν τα μέγιστα στο νέο μας εγχείρημα. Καταρτίσαμε ένα πρωτότυπο πρόγραμμα δράσης, με στόχο την ισόρροπη ανάπτυξη του Δήμου μας, την αναβάθμιση των υποδομών μας και την βελτίωση της καθημερινότητάς μας. Ένα πρόγραμμα δυναμικό και ανοιχτό στους πολίτες, τις παραγωγικές τάξεις να κρίνουν, να παρέμβουν, να συνδιαμορφώσουν.\nΔεν μας διακατέχει η αλαζονεία της μοναδικότητας. Ένα πρόγραμμα που θα αποκαταστήσει τη φυσιογνωμία της πόλης μας και των χωριών της, Ένα πρόγραμμα που θα επαναφέρει την ιστορική και πολιτιστική ταυτότητα του τόπου μας. Ένα πρόγραμμα νίκης και προοπτικής για ένα καλύτερο αύριο για το μέλλον του τόπου μας. Το αμέσως επόμενο διάστημα, θα έχετε την ευκαιρία να διαβάσετε το Πρόγραμμά μας για την επόμενη τετραετία και να συμβάλετε στη διαμόρφωσή του. Για το Αργοστόλι, Επικαιροποιούμε τον στρατηγικό του σχεδιασμό. προτάσσουμε την ενδυνάμωση του Οικονομικού και Διοικητικού του Ρόλου, την βελτίωση της προσβασιμότητας και της κινητικότητας, την οργάνωση καθαριότητας στην πόλη, την αναβάθμιση των υποδομών του, με τη δημιουργία νέων χώρων εκπαίδευσης και πολιτισμού.\n• Την εξεύρεση μικρότερων χώρων στάθμευσης περιμετρικά του κέντρου της πόλης (Ασπρόχωμα), • την βελτίωση συνολικά του οδικού δικτύου της πόλης και των πεζοδρομίων • την ολοκλήρωση του βόρειου και νότιου κλάδου της περιφερειακής οδού,\n• Ενισχύουμε στατικά της κερκίδες του γηπέδου ποδοσφαίρου. • Ανοίγουμε την Κοινωνική Δομή απασχόλησης για άτομα με ειδικές ανάγκες στο χώρο του καφενείου της Καμπάνας. Δίνουμε προτεραιότητα στις περιβαλλοντικές υποδομές του Δήμου μας\n• Αποκαθιστούμε το δρόμο της Λαγκάδας με ασφαλή παροχέτευση των όμβριων υδάτων. • Αποκαθιστούμε το δρόμο πρόσβασης των Κουρουκλάτων.\nΑνατρέπουμε την στασιμότητα και αναλαμβάνουμε δράση για:\nγια την ισόρροπη ανάπτυξη όλων των περιοχών για την κατασκευή αναπτυξιακών έργων υποδομής για την ενίσχυση της οικονομικής δραστηριότητας του τόπου μας για αλλαγή της καθημερινότητας του πολίτη.\nΗ δυναμική που αναπτύσσει η παράταξη μας στην εκλογική μάχη έχει τρομάξει Τις δυνάμεις της στασιμότητας και των συμφερόντων. Αυτούς που φοβούνται την ανατροπή των προνομίων και της εξουσίας τους. Καταφεύγουν στη συκοφαντία και τη βρωμιά για να μας αντιμετωπίσουν.\nΔιαδόσεις και φήμες για εξαγορές επιχειρήσεων και προσώπων βγαίνουν από τον οχετό της λάσπης τους. Με εξοργίζει που άθλια χαλκεία βάζουν στο στόμα τους έντιμους συνεργάτες μου. Με εξοργίζει η ανέντιμη προσπάθεια να διαβάλλουν την επιχειρηματική μου δράση.\nΥπήρξα 12 χρόνια πρόεδρος στο Επιμελητήριο και φρόντισα για τα συμφέροντα όλων των συναδέλφων μου για αυτό με τιμούσαν με την εμπιστοσύνη τους. Η λάσπη και τα ψέματα τους δεν θα ανακόψουν το κοινωνικό ρεύμα που μας περιβάλλει. Το μόνο που θα τους μείνει είναι η μισαλλοδοξία τους.\nΗ συλλογική δύναμη του ψηφοδελτίου μου δίνει δύναμη και ελπίδα Οι συνεργάτες μου που συμμετέχουν σε αυτό μου εμπιστεύτηκαν. Την διάθεση τους για δημιουργία. Το όνειρό τους για τον Δήμο μας. Τη φιλοδοξία τους να υπηρετήσουν το κοινωνικό καλό και όχι το προσωπικό όφελος. Σε αυτούς που επέλεξα εμπιστεύθηκα και εγώ τα δικά μου ταυτόσημα οράματα και φιλοδοξίες.\nΓνωρίζω την επιτυχημένη τους πορεία μέσα στην κοινωνία την προσωπική τους αξία Τον εσωτερικό παλμό που διακρίνει τη σκέψη και την δράση τους. Την ασίγαστη φλόγα για δημιουργία. Δεσμεύομαι εγώ και οι συνεργάτες μου ότι θα δημιουργήσουμε την νέα δημοτική πραγματικότητα που έχει ανάγκη η κοινωνία.\nΜαζί θα προχωρήσουμε για να αλλάξουμε σελίδα»


Τόνια Σωτηροπούλου – Κωστής Μαραβέγιας: O γάμος του ζευγαριού – Οι πρώτες φωτογραφίες - fresh-news.eu\nΣτην Ύδρα παντρεύτηκαν η Τόνια Σωτηροπούλου και ο Κωστής Μαραβέγιας με πολιτικό γάμο.\nΤο ζευγάρι κράτησε επτασφράγιστο μυστικό την τέλεση του γάμου του, με τους δημοσιογράφους και τους φωτορεπόρτερ να ενημερώνονται τελευταία στιγμή για το χαρμόσυνο γεγονός.\nΔες παρακάτω τις πρώτες φωτογραφίες που εξασφάλισε το TLIFE.\nΤο κέρασμα του ζευγαριού στους δημοσιογράφους και τους φωτορεπόρτερ.\nΜετά την τέλεση του πολιτικού γάμου τους, η Τόνια Σωτηροπούλου και ο Κωστής Μαραβέγιας μοίρασαν -μέσω τρίτων- ένα μπουκάλι κρασί και μία τούρτα στους ανθρώπους που ταξίδεψαν στην Ύδρα για να καλύψουν το χαρμόσυνο γεγονός. Σε όλους όσοι ήταν εκεί μεταφέρθηκε πως οι νεόνυμφοι δεν επιθυμούν να κάνουν καμία δήλωση, αλλά ούτε να ποζάρουν στους φωτογράφους.\nΦωτογραφίες για το TLIFE: Papadakis Press\nPrevious article Και όμως ζουν ανάμεσα μας και ούτε που το φανταζόμασταν ότι υπάρχουν..\nNext article Ώρα… εμβολίου για Μητσοτάκη: Κάνει την τρίτη δόση ο πρωθυπουργός\nΚαι όμως ζουν ανάμεσα μας και ούτε που το φανταζόμασταν ότι υπάρχουν..\nΏρα… εμβολίου για Μητσοτάκη: Κάνει την τρίτη δόση ο πρωθυπουργός


Είναι ένα παζλ των 52 τεμαχίων με θέμα ένα τρένο με επιβάτες από την εταιρεία Londji.\nΚωδικός Προϊόντος: LONDJI PZ300\nΠρόκειται για ένα εκπαιδευτικό παζλ 52 τεμαχίων της εταιρείας Londji. Το παζλ απεικονίζει ένα πολύ μακρύ τρένο με διάφορους χαρακτήρες στα βαγόνια του. Το παζλ και η συσκευασία του είναι κατασκευασμένα από 100% ανακυκλωμένο χαρτόνι. Κατάλληλο για ηλικίες 3 ετών και άνω. Διάσταση παζλ: 200 x 15 εκ.


Είσαι fan του αρώματος Prada Candy; Έρχεται το Prada Candy Kiss! - TLIFE\nΗΟΜΕ Ομορφιά Είσαι fan του αρώματος Prada Candy; Έρχεται το Prada Candy Kiss!\nΕίσαι fan του αρώματος Prada Candy; Έρχεται το Prada Candy Kiss!\nΗ αρχή κάθε νέας σεζόν είναι η καλύτερη αφορμή για να επενδύσεις σε ένα νέο άρωμα. Για να στο θέσω διαφορετικά: η άνοιξη έχει μπει επίσημα, είναι η πιο αισιόδοξη εποχή του χρόνου κι εσύ δεν μπορείς να κυκλοφορείς εκεί έξω στον κόσμο με το βαρύ σου άρωμα από τον χειμώνα.\nΕκτός αν το άρωμά σου δεν είναι βαρύ ή δεν σε νοιάζει που είναι βαρύ. Με άλλα λόγια, αν έχεις βρει το signature άρωμά σου (έχω δύο signature αρώματα: ένα που ξεκινάω να φοράω 1η Σεπτεμβρίου κι ένα που ανυπονονώ να φορέσω εκεί γύρω στον Μάρτιο).\nΟ οίκος Prada, λοιπόν, πρόκειται να κυκλοφορήσει το τέταρτο κατά σειρά άρωμα Candy, το Candy Kiss που προέκυψε από την ιδέα της δημιουργίας μιας σειράς συναισθημάτων από μια μόνο χαρακτηριστική νότα που θα τυλίγονταν γύρω από το κορμί. Και η νότα αυτή είναι το musk\nΘυμίζοντας το απαλό άρωμα από λευκό βαμβάκι, το musk τυλίγει το κορμί σε ένα αισθησιακό σύννεφο, ενισχυμένο με ζωηρές νότες βανίλιας και ανθού πορτοκαλιάς.\nΝα σου θυμίσω ότι το Prada Candy Kiss είναι το πιο νέο στη σειρά Prada Candy η οποία περιλαμβάνει το κλασικό Prada Candy EDP, το Prada Candy L’eau και το Prada Candy Florale.\nΔΙΑΒΑΣΕ ΕΠΙΣΗΣ: Μύρισε άνοιξη! 11 ολοκαίνουρια αρώματα που βγαίνουν τώρα στα καταστήματα!


Karla Souza: Η πρωταγωνίστρια του «How to Get Away with Murder» στην Αθήνα - Η φωτογραφία από την Ακρόπολη | Έθνος\n| Lifestyle | 29.11.2021 01:21\nKarla Souza (Copyright: Instagram)\nΗ Karla Souza βρίσκεται στην Ελλάδα. Η ταλαντούχα ηθοποιός, η οποία έγινε γνωστή στο ευρύ κοινό μέσα από τη δραματική σειρά «How to Get Away with Murder» του ABC, δημοσίευσε στον προσωπικό της λογαριασμό στο Instagram μία σειρά από φωτογραφίες από τη βόλτα της στην Αθήνα.\nΗ Σούζα γεννήθηκε στην Πόλη του Μεξικού, με πατέρα από τη Χιλή και μητέρα από το Μεξικό. Έζησε στο Aspen, Κολοράντο, μέχρι τα οκτώ της χρόνια. Σπούδασε υποκριτική στο Centro de Educacion Artistica, τη φημισμένη σχολή υποκριτικής που λειτουργεί από το μεγάλο μεξικάνικο μέσο ενημέρωσης, Televisa, στην Πόλη του Μεξικού. Έχει παρακολουθήσει, επίσης, μαθήματα σε μια σχολή υποκριτικής στη Γαλλία και ήταν μέρος μιας επαγγελματικής ομάδας θεάτρου που έκανε περιοδίες σε όλη τη χώρα.\nΕντάχθηκε σε μία από τα πιο γνωστές δραματικές σχολές στην πόλη του Λονδίνου (Central School of Speech and Drama) και αποφοίτησε με Bachelor of Arts στην υποκριτική το 2008. Λίγο πριν ολοκληρωθούν οι σπουδές της, έλαβε το CCP βραβείο, που δίνεται στην πιο πολλά υποσχόμενη ηθοποιό στο Λονδίνο. Επιλέχθηκε, επίσης, να πάει στη Μόσχα, στη Ρωσία, με τον Anatoly Smilianski για εντατικά μαθήματα υποκριτικής. Στα 22 της, επέστρεψε στην Πόλη του Μεξικού και άρχισε να παίζει στην τηλεόραση και τον κινηματογράφο.\nΤο 2009, έκανε το ντεμπούτο της στη μεξικανική τηλενουβέλα «Verano de amor», που πρωταγωνιστεί η τραγουδίστρια Dulce Maria. Αργότερα, πρωταγωνίστησε στα μεξικάνικα σήριαλ «Los Heroes del Norte» και «La Clinica». Στον κινηματογράφο συμμετείχε στο «Από Prada σε Nada», καθώς επίσης σε άλλες δύο επιτυχίες του box office, «Nosotros los Nobles» και «Οδηγίες δεν Περιλαμβάνονται».\nΤο 2014, η Karla Souza μετακόμισε στο Λος Άντζελες για να ερμηνεύσει ρόλους στην αγγλική γλώσσα. Επιλέχθηκε να παίξει ως βασικός χαρακτήρας στη σειρά «How to Get Away with Murder» της Shonda Rhimes. Εκεί υποδύθηκε τη Laurel Castillo, μια φοιτήτρια της νομικής. Στη ίδια σειρά συμμετείχε και η Βαϊόλα Ντέιβις.\nΤον Μάϊο του 2014 παντρεύτηκε τον Marshall Trenkmann, με τον οποίο έχουν δύο παιδιά, τη Gianna και τον Luka. «Ο Θεός μας ευλόγησε! Υποδεχτήκαμε ένα υγιέστατο κοριτσάκι, τη Gianna και δεν θα μπορούσαμε να νιώθουμε περισσότερο ευλογημένοι αυτή τη στιγμή» είχε γράψει η Karla Souza στα social media, όταν είχε γεννήσει την κόρη της, ενώ για το δεύτερο παίδι της είχε σημειώσει: «Γελώ τόσο από τη χαρά όσο και από τον βασανιστικό πόνο του τοκετού».


Το χάος και η «φωτογραφική» αντικατάσταση της Ελ. Τουλουπάκη τινάζουν στον αέρα την υπόθεση Novartis | newsbreak\n2-12-2020 - 17:38μμ\nΤην ερχόμενη Πέμπτη τα μέλη του Ανώτατου Δικαστικού Συμβουλίου θα ολοκληρώσουν την πρόθεση της κυβέρνησης να πάψει από τη θέση της εισαγγελέως Διαφθοράς την Ελένη Τουλουπάκη, με φόντο την υπόθεση Novartis.\nΤο πρώτο βήμα είχε γίνει με την ψήφιση νομοθετικής ρύθμισης, μέσω της οποίας συνενώνονται οι Εισαγγελίες Διαφθοράς και Οικονομικού Εγκλήματος και τώρα οι ανώτατοι δικαστές καλούνται να επιλέξουν τον αντικαταστάτη.\nΤο Ανώτατο Δικαστικό Συμβούλιο είχε ανανεώσει τον Απρίλιο του 2019 με συντριπτική πλειοψηφία (8-3) τη θητεία της Ελένης Τουλουπάκη στην Εισαγγελία Διαφθοράς για ακόμη δύο χρόνια. Ωστόσο, η κυβέρνηση της Νέας Δημοκρατίας και το ΚΙΝ.ΑΛ. δεν έκρυψαν ποτέ ότι επιθυμούσαν διακαώς την απομάκρυνσή της από τη θέση αυτή.\nΗ εισαγγελέας, η οποία χειρίζεται εδώ και αρκετά χρόνια την υπόθεση Novartis, βρέθηκε στο στόχαστρο μιας πολύμηνης δικαστικής έρευνας που είχε μια άνευ προηγουμένου κατάληξη. Δύο ανώτατοι αντιεισαγγελείς του Αρείου Πάγου κατέληξαν σε εντελώς διαφορετικά συμπεράσματα για τους χειρισμούς της Ελένης Τουλουπάκη. Επικράτησε, όμως, η άσκηση δίωξης εναντίον της τον περασμένο Ιούλιο και αμέσως μετά ο υπουργός Δικαιοσύνης Κώστας Τσιάρας προχώρησε στο σχέδιο απομάκρυνσης της εισαγγελέως μέσω της κατάργησης της θέσης.\nΣύμφωνα με τη φωτογραφική νομοθετική ρύθμιση, η ενοποιημένη Εισαγγελία Διαφθοράς και Οικονομικού Εγκλήματος θα στελεχώνεται από τέσσερις εισαγγελείς ή αντιεισαγγελείς Εφετών, επικεφαλής των οποίων θα είναι ο αρχαιότερος. Ως επίκουροι θα οριστούν έξι εισαγγελείς ή αντιεισαγγελείς Πρωτοδικών. Όλους αυτούς καλείται να επιλέξει την ερχόμενη Πέμπτη το Ανώτατο Δικαστικό Συμβούλιο.\nΗ εξέλιξη αυτή, βέβαια, τινάζει στον αέρα όχι μόνο την υπόθεση Novartis, αλλά και μια σειρά από άλλες σημαντικές υποθέσεις διαφθοράς τις οποίες χειρίζονται η Ελένη Τουλουπάκη και οι επίκουροι εισαγγελείς της. Η συνένωση και η αντικατάσταση θα προκαλέσουν μια χαώδη κατάσταση, καθώς αυτοί που θα αναλάβουν ενδέχεται να πρέπει να μελετήσουν εκατοντάδες χιλιάδες σελίδες προτού φτάσουν στο σημείο να προχωρήσουν στα επόμενα βήματα των κρίσιμων υποθέσεων.\nΒέβαια, η υπόθεση δεν κλείνει με τη «φωτογραφική» αντικατάσταση της Ελένης Τουλουπάκη. Η εισαγγελέας έχει ήδη προσφύγει στο Ευρωπαϊκό Δικαστήριο Δικαιωμάτων του Ανθρώπου, τόσο για την ποινική δίωξη σε βάρος της όσο και για τις δημόσιες δηλώσεις κυβερνητικών στελεχών και άλλων πολιτικών εναντίον της, καθώς θεωρεί ότι όλοι τους έχουν παραβιάσει το τεκμήριο αθωότητάς της.


6 Aξεσουάρ που Πρέπει να Έχει Κάθε Σαλόνιspirossoulis.com – the home issue 6 Aξεσουάρ που Πρέπει να Έχει Κάθε Σαλόνι\nΔιακοσμήστε το σαλόνι σας με μαξιλαράκια σε διάφορα σχέδια και αποχρώσεις και μετατρέψτε έναν βαρετό καναπέ σε ένα πολύ ιδιαίτερο έπιπλο.\nΤα κεριά δίνουν μία αίσθηση ρομαντισμού σε ένα δωμάτιο και το κάνουν να φαίνεται πιο ατμοσφαιρικό.\nΔιαλέξτε πίνακες που σας εκφράζουν και τοποθετήστε τους στους τοίχους του σαλονιού με κρυφό φωτισμό.\nΈνα σαλόνι μπορεί να αποτελείται από τα βασικά έπιπλα, όπως πολυθρόνες, καναπέ, τραπεζάκι, βιβλιοθήκη και παρόλα αυτά να μοιάζει άδειο. Αν θέλετε το σαλόνι σας να αποκτήσει χαρακτήρα και να αντιπροσωπεύει το ποιος είστε, θα πρέπει να του προσθέσετε μερικά βασικά αξεσουάρ.\nΜαξιλαράκια Τα μαξιλάρια δίνουν χαρακτήρα ακόμα και στον πιο βαρετό καναπέ. Φανταστείτε έναν απλό μονόχρωμο γκρι καναπέ με μαύρα μαξιλάρια με γεωμετρικά σχέδια ή ρίγες. Μπορείτε να διαλέξετε μαξιλάρια σε διάφορες υφές παίζοντας με τα υλικά ή μπορείτε να δώσετε ακόμα πιο έντονο χαρακτήρα στον καναπέ σας διαλέγοντας διαφορετικά μαξιλαράκια.\nΤα μαξιλάρια προσθέτουν στιλ, χρώμα και ένταση στο σαλόνι σας.\nΡιχτάρια Επιλέξτε ένα ωραίο ριχτάρι που θα προστατέψει τον καναπέ σας από λεκέδες και βρομιές (ή από τις τρίχες του σκύλου σας) και θα δώσει χρώμα και ένταση στο σαλόνι σας. Προτιμήστε να καλύψετε μέρος του καναπέ (και όχι ολόκληρο) για έξτρα πόντους στο στιλ.\nΚάτι ζωντανό Τα φρέσκα λουλούδια και τα γλαστράκια δίνουν αμέσως ζωντάνια σε έναν χώρο όσο απρόσιτος και άδειος μπορεί να έδειχνε προηγουμένως. Βάλτε φρέσκα λουλούδια σε διάφορες γωνιές του σαλονιού για να δώσετε χρώμα στον χώρο σας. Παίξτε με διαφορετικές αποχρώσεις και δημιουργήστε δικές σας συνθέσεις για ακόμα πιο ωραίο αποτέλεσμα που θα αντικατοπτρίζει και τον χαρακτήρα σας.\nΚεριά Δίνουν ρομαντισμό σε κάθε χώρο κι αν είναι και αρωματικά θα προσθέσουν μία γλυκιά διακριτική μυρωδιά στο σαλόνι σας. Επιλέξτε αρώματα που σας ταιριάζουν ως προσωπικότητα και εκπνέουν μυρωδιές που αγαπάτε πολύ. Προσέξτε τα κεριά να είναι καλής ποιότητας και από φυσικά υλικά. Δείτε πώς θα φτιάξετε εντυπωσιακές συνθέσεις με κεριά.\nΒάλτε κεριά στο σαλόνι σας για να το κάνετε πιο ατμοσφαιρικό\nΚάτι πιο προσωπικό Βάλτε στο σαλόνι σας μερικά αναμνηστικά δώρα που σας έχουν κάνει και αγαπάτε ή δημιουργήστε κάτι μοναδικό που σας θυμίζει κάτι από το παρελθόν. Οι φωτογραφίες είναι επίσης μια καλή λύση αρκεί να μην το παρακάνετε - και να προσέχετε την ποιότητά τους.\nΠίνακες Οι πίνακες μεταμορφώνουν έναν χώρο στο δευτερόλεπτο ανάλογα με το περιεχόμενό τους. Επιλέξτε έναν πίνακα με κάποιο ιδιαίτερο σχέδιο που σας αντιπροσωπεύει. Μπορείτε είτε να βάλετε έναν μεγάλο πίνακα με κρυφό φωτισμό είτε πολλά μικρά πινακάκια σαν κολάζ σε όλο τον τοίχο. Διαβάστε εδώ πώς να βάλετε σωστά τα κάδρα σας στον τοίχο.